Qadınları yaşlı göstərən makiyaj xətaları - xanimlar ucun qadin xeberleri\nQadınları yaşlı göstərən makiyaj xətaları\nHər bir qadın gözəl görünmək üçün az da olsa, makiyajdan istifadə edir. Makiyaj zamanı edilən xətalar "sayəsində" yaşlı görünmək mümkündür.\nBeləliklə, xanımları yaşlı və yorğun göstərən makiyaj xətalarını təqdim edirik:\nNəmləndirici ilə makiyaja başlamayın…\nQuru dəri insanı yorğun və yaşlı göstərir. Nəm dəri quru dəriyə nisbətən insana cavan görünüş verir. Amma makiyaja əvvəlcə nəmləndirici kremlə başlamayın.\nTonal krem ləkələri gizlədib, dərini daha hamar göstərir. Yanlış seçilən tonal krem gözəlliyinizə kölgə sala bilər. Maye və ya toz halında olan tonal kreminizin qurumamasına diqqət yetirin.\nSürmədən çox istifadə yanlış qərardır…\nSürmə gözlərin gözəl görünməsinə yardım edən əsas makiyaj vaistəsidir. Amma sürmədən çox istifadə etməklə gözləriniz kiçik, yorğun və yaşlı görünəcək.\nƏnlik az olarsa…\nƏnliyin həddindən artıq az və ya çox olması gözəl görünüşünüzə manə olacaq.\nÇox makiyaj etmək…\nKifayət qədər makiyaj etməmək insanı solğun göstərirsə, həddindən artıq makiyajdan istifadə xanmların yaşlı görünməsinə səbəb olur. /gencaile.az\nGözəllik və Moda Baxılıb: 825 Tarix: 08 iyun 2021\nSevda toyunda iki gəlinlik geyinəcək Şüyüdün faydaları Sankt-Peterburqda məhdudiyyətlər sərtləşdirilib Ukraynaya getmək istəyənlər bu xəbəri MÜTLƏQ OXUSUN DİQQƏT: Bu çimərliklərdə çimmək təhlükəlidir - VİDEO "Biri aldadıb məni" deyən Rəqsanədən YENİ VİDEO...\nsonxeber.az gozel gorunmek gözəllik məhsulları geymler 2021 gürcü mətbəxi veten haqqinda atalar sözü xamali piroq ciyər qovurması kosmetika tekliyem qadın deyir sik məni


Ana səhifə » Qəzetin pdf formatı\t» Əli Həsənov: Azərbaycan ərəb-İslam ölkələri ilə əlaqələrin inkişafında maraqlıdır\nƏrəb ölkələrinin aparıcı KİV-ləri, o cümlədən Birləşmiş Ərəb Əmirliklərinin “Nəbz”, “İmarat nyus”, “Şarcə24”, Misirin “İdaat” saytları, Oman Xəbər Agentliyi, Səudiyyə Xəbər Agentliyi, Səudiyyə Ərəbistanının İƏT UNA agentliyi və digər xəbər portalları bu ölkələrin media nümayəndələrinin Azərbaycana səfərini və səfər çərçivəsində Azərbaycan Respublikası Prezidentinin ictimai-siyasi məsələlər üzrə köməkçisi Əli Həsənovla görüşünü geniş işıqlandırıb.\nAZƏRTAC xəbər verir ki, Misirin “İdaat” saytı səfər zamanı Əli Həsənovdan alınan müsahibəni yayıb. Müsahibədə Əli Həsənov Azərbaycanın ərəb ölkələri, eləcə də Misir və Səudiyyə Ərəbistanı ilə yaxşı əlaqələrinin olduğunu bildirib. O vurğulayıb ki, Azərbaycan ortaq dini, mədəni və tarixi köklərlə bağlı olduğu ərəb-İslam ölkələri ilə əlaqələri inkişaf etdirməyə önəm verir.\nAzərbaycan Prezidentinin köməkçisi ötən il Səudiyyə Ərəbistanında keçirilmiş “əl-Cənadəriyyə” Mədəniyyət və İrs Festivalında iştirak etdiyini, İki Müqəddəs Ocağın Xadimi, Kral Salman bin Əbdüləziz Al Səudla, Küveyt Əmiri Şeyx Sabah əl-Əhməd əl-Cabir əs-Sabahla və Bəhreynin Kralı Həməd bin İsa Al Xəlifə ilə görüşdüyünü, həmçinin İslam Əməkdaşlıq Təşkilatının mənzil-qərargahında olduğunu xatırladıb. Əli Həsənov Azərbaycanla İslam ölkələri arasında əməkdaşlığın dəstəklənməsi məqsədilə Misir, Birləşmiş Ərəb Əmirlikləri və digər ölkələrə səfər etdiyini də diqqətə çatdırıb. Prezidentin köməkçisi Azərbaycanın İslam Əməkdaşlıq Təşkilatına üzv Dövlətlərin Jurnalistləri Assosiasiyasının fəaliyyətini dəstəklədiyini qeyd edib.


Azərbaycan Rəssamlar İttifaqı — Vikipediya\nAzərbaycan Respublikasının peşəkar rəssamları və sənətşünaslarının ictimai yaradıcılıq təşkilatı\nAzərbaycan Rəssamlar İttifaqı — Azərbaycan Respublikasının peşəkar rəssamları və sənətşünaslarının ictimai yaradıcılıq təşkilatı. Azərbaycan Rəssamlar İttifaqının sədri Xalq rəssamı Fərhad Xəlilov, katibi isə Xalq rəssamı Ağəli İbrahimovdur.\n2 Vəcihə Səmədova adına sərgi salonu\n1920-ci ildə Respublikada incəsənət sahəsində təşkilati quruluş başlamışdı. 1932-ci ildən Azərbaycan rəssamlarının təşkilat komitəsi kimi fəaliyyət göstərmiş, 1940-cı ildə Azərbaycan rəssamlarının 1-ci qurultayında yaradılmışdır. 1992-ci il martın 18-də çağırılmış təsis konfransında "Azərbaycan Rəssamlar İttifaqının Nizamnaməsinin" qəbulu ilə, Azərbaycanın müstəqil rəssamlar ittifaqı elan edilmişdir. Azərbaycan Rəssamlar İttifaqı Rəssamlar İttifaqlarının Beynəlxalq Konfederasiyasının təsisçilərindən biridir. Rəhbər orqanı qurultaydır. 15 qurultayı olmuşdur (1940, 1955, 1958, 1961, 1965, 1968, 1972, 1979, 1982, 1987, 1992, 1998, 2003, 2008, 2013). Qurultaylararası dövrdə ittifaqın fəaliyyətinə katiblik və qurultayda seçilən Rəyasət Heyəti rəhbərlik edir. Azərbaycan Rəssamlar İttifaqı Respublika və beynəlxalq simpoziumların, müsabiqələrin təşkilində fəal iştirak edir, uşaqların və gənclərin estetik tərbiyəsində ciddi iş aparır, uşaq evlərinə, xəstə və əlillərə köməklik, hərbi hissələrə isə şeflik edir. Azərbaycan Rəssamlar İttifaqı öz fəaliyyətində özünüidarəetmə və demokratiya prinsiplərinə, Azərbaycan Rəssamlar İttifaqının Nizamnaməsinə, Azərbaycan Respublikasının Konstitusiyasına və Qanunlarına əsaslanır, yaradıcılıq atmosferinin azadlığını və baxışların plüralizmini qoruyur, dövlət və ictimai təşkilatlar ilə əlaqələnir, hüquqi qarant olaraq başqa təşkilatlarda rəssamların maraqlarının təmsilçisi olur. Rəssamların mənəvi potensialının açıqlanması, üzə çıxması üçün tədbirlər keçirir, qərarlar qəbul edir və onların aktiv yaradıcı fəaliyyətlərinə yaxından köməklik göstərir.\nİdarə Heyətinin sədrləri\nİsmayıl Axundov (1940–1944; 1947–1952)\nNüsrət Fətullayev (1944–1946)\nMürsəl Nəcəfov (1946–1947)\nBaba Əliyev (1952–1953)\nMəmmədağa Tərlanov (1953–1961)\nNadir Əbdürrəhmanov (1961–1970)\nTokay Məmmədov (1970–1972)\nTahir Salahov (1972–1973)\nYusif Hüseynov (1973–1987)\nFərhad Xəlilov (1987–indiyə kimi)\nVəcihə Səmədova adına sərgi salonuRedaktə\nƏməkdar İncəsənət Xadimi Vəcihə Səmədova Azərbaycanın ilk peşəkar qadın rəngkarı olub, yaradıcılıq manerası ilə Azərbaycan təsviri sənət tarixində öz layiqli dəsti-xətti ilə seçilən sənətkarlarımızdandır. "Azərbaycan rəngkarlığının kraliçası" sənədli filmi Mədəniyyət Nazirliyinin sifarişi ilə Vəcihə Səmədovanın yaradıcılığına həsr olunmuşdur. 1965-ci ildən Azərbaycan Rəssamlar İttifaqının sərgi salonu Azərbaycanın Əməkdar İncəsənət Xadimi Vəcihə Səmədovanın adını daşıyır.\n↑ Rəssamlar İttifaqında müstəqillik sərgisi\n↑ Vəcihə Səmədova adına sərgi salonu\nNaxçıvan Rəssamlar Birliyi\nAzərbaycan Rəssamlar İttifaqı üzvlərinin yaradıcılıq şəraitinin axşılaşdırılması tədbirləri haqqında Azərbaycan Respublikası Prezidentinin Sərəncamı\nSəda — "Yasəmən" sərgisi keçirilib (22.06.2016)\nMənbə — "https://az.wikipedia.org/w/index.php?title=Azərbaycan_Rəssamlar_İttifaqı&oldid=5822377"\nLast edited on 2 mart 2021, at 22:41\nBu səhifə sonuncu dəfə 2 mart 2021 22:41 tarixində redaktə edilib.


HAVA necə olacaq? 4 İyul » Qadin.Net ~ İlk milli qadın portalı\nHAVA necə olacaq? 4 İyul\nEkologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, Bakıda və Abşeron yarımadasında iyulun 4-də hava yağmursuz keçəcək.\nCənub-qərb küləyi əsəcək. Havanın temperaturu Abşeron yarımadasında gecə 20-24, gündüz 30-35, Bakıda gecə 22-24, gündüz 33-35 dərəcə isti təşkil edəcək.\nŞimal çimərliklərində (Sumqayıt, Novxanı, Pirşağı, Nardaran, Bilgəh, Zaqulba) cənub-qərb küləyi əsəcək. Dəniz suyunun temperaturu 22-23 dərəcə isti təşkil edəcək. Cənub çimərliklərində (Türkan, Hövsan, Sahil, Şıx) cənub-qərb küləyi əsəcək. Dəniz suyunun temperaturu 23-24 dərəcə isti təşkil edəcək.\nAzərbaycanın rayonlarında sabah hava, əsasən, yağmursuz keçəcək. Lakin axşam saatlarında bəzi şimal və qərb rayonlarında şimşək çaxacağı, qısamüddətli yağış yağacağı gözlənilir. Dolu düşəcəyi ehtimalı var. Şərq küləyi əsəcək.\nTibbi-meteoroloji proqnoza gəlincə, iyulun 4-də Abşeron yarımadasında zəif gilavar küləyinin üstünlüyü, günorta saatlarında isti temperatur diskomfortu gözlənilir ki, bu da bəzi meteohəssas insanlar üçün əsasən əlverişsizdir\nHAVA necə olacaq? 6 İyul\nLakin axşam saatlarında bəzi şimal və qərb rayonlarında şimşək çaxacağı, qısamüddətli yağış yağacağı gözlənilir. Dolu düşəcəyi ehtimalı var. Şərq küləyi əsəcək.http://qadin.net/index.php?newsid=96068


TÜİB İdarə Heyəti bəyanat yaydı – Yenicag.Az\nAna Səhifə Gündəm TÜİB İdarə Heyəti bəyanat yaydı\nTÜİB İdarə Heyəti bəyanat yaydı\nYeni Çağ Media Qrupu – Oktyabr 05, 2020 - 17:55\nAzərbaycan Respublikası 30 ilə yaxındır ki, Ermənistan dövlətinin təcavüzkar siyasətindən əziyyət çəkir. Ərazisinin 20 faizinin və Azərbaycan torpağı olan Qarabağın işğalda olmasına, bir milyondan çox vətəndaşının qaçqın və məcburi köçkün düşməsinə baxmayaraq, ölkəmiz hər zaman münaqişənin sülh yolu həllinin tərəfdarı olub, beynəlxalq platformalarda bu barədə öz mövqeyini müntəzəm şəkildə ifadə edib.\nErmənistan Respublikasının təcavüzkar hərəkətlərini davam etdirməsi Azərbaycana hərbi yola əl atmaqdan başa seçim buraxmayıb. Müzəffər ordumuzun şanlı qələbələri qarşısında aciz duruma düşən işğalçı ölkə qeyri-insani üsullara əl atmaqdadır. Dinc, silahsız əhalini hədəf alan Ermənistan, beynəlxalq humanitar hüquq normalarını, xüsusilə də 1949- cu il tarixli Cenevrə Konvensiyaları və onların Əlavə Protokollarını kobud şəkildə pozaraq, Azərbaycanın ən qədim və ikinci böyük şəhəri olan Gəncə şəhərini, eyni zamanda Mingəçevir, Beyləqan və Tərtər şəhərlərini, Bərdə, Fizuli, Xızı, Abşeron, Ağdam, Ağcabədi, Cəbrayıl rayonlarını ağır artilleriya qurğularından, aviasiyadan, xüsusi raket sistemlərindən və qadağan olunmuş silahlardan istifadə edilməklə intensiv şəkildə atəşə tutulmaqda davam edir.\nTÜİB olaraq mövqeyimiz bir daha bildirmək istəyirik: istər iş adamları birliyi olaraq, istərsə də fərd olaraq Azərbaycan Respublikasının Prezidenti Cənab İlham Əliyevin müvafiq tapşırıqlarını gözləyirik və yerinə yetirməyə hazırıq. Biz bu müqəddəs Vətən müharibəsinin əsgərləyirik. Türkiyə və Azərbaycan Prezidentləri arasındakı xalqlarımızın ruhuna uyğun səmimi dostluq, qardaşlıq və qarşılıqlı təəssübkeşlik münasibətlərinə hər cür töhfə vermək bizim üçün şərəfdir.\nƏhdimizi yeniləyirik, Ali Baş Komandanın rəhbərliyi ilə torpaqlarımız işğaldan azad edildikdən sonra Şuşada Türkiyə-Azərbaycan qardaşlığının rəmzi və düşmənə gözdağı olan əzəmətli abidə ucaldacağıq! İnşallah o gün uzaqda deyil. Vətənimizi qoruyarkən şəhid olan bütün qardaşlarımıza Allahdan rəhmət diləyir, Azərbaycan xalqına dərin hüznlə başsağlığı veririk. Zəfər bizimlə olsun!\nQARABAĞ BİZİMDİR!!! QARABAĞ AZƏRBAYCANDIR!!! #KarabakhisAzerbaijan\nHüseyin Büyükfırat TÜİB İdarə Heyəti\nTürkiyə və Azərbaycan İş Adaml


ADU-da dəyirmi masa: “Heydər Əliyev və Azərbaycan mədəniyyəti” - AZƏRTAC – Azərbaycan Dövlət İnformasiya Agentliyi\nADU-dan AZƏRTAC-a bildirilib ki, dəyirmi masa regionşünaslıq kafedrası və azərbaycanşünaslıq elmi-tədqiqat laboratoriyasının birgə təşkilatçılığı ilə reallaşıb. Beynəlxalq münasibətlər və idarəetmə fakültəsinin dekanı, dosent İbrahim Kazımbəyli ümummilli lider Heydər Əliyevin anadan olmasının 96-cı ildönümünə həsr edilmiş tədbirlər planı barədə iştirakçılara məlumat verib. O deyib: “Ümummilli lider Heydər Əliyev Azərbaycan mədəniyyətinə çox böyük töhfələr verib. Ulu öndər Heydər Əliyevin mədəniyyətin ayrı-ayrı sahələrinin inkişaf etdirilməsi, mədəniyyət ocaqlarının yaradılması və Azərbaycan ədəbiyyatında müstəsna rolu olan ədiblərə abidələrin ucaldılmasında, eləcə də bu qəbildən olan məsələlərdə böyük xidmətləri olub”.\nDaha sonra ümummilli lider Heydər Əliyevin Azərbaycan mədəniyyətinin inkişafı ilə bağlı gördüyü işləri əks etdirən videoçarx nümayiş olunub.\nTədbirdə regionşünaslıq kafedrasının müdiri, dosent Sevdagül Əliyeva “Heydər Əliyev və Azərbaycanın mədəniyyət siyasəti”, fəlsəfə və ictimai elmlər kafedrasının müdiri, dosent Ədalət Abdıyeva “Heydər Əliyevin Azərbaycan mədəniyyətinə qayğısı”, regionşünaslıq kafedrasının dosenti Bəhmən Əliyev “Azərbaycan mədəniyyət abidələri, arxeologiya və etnoqrafiya” mövzularında məruzələrlə çıxış ediblər.\nAZERTAG.AZ :ADU-da dəyirmi masa: “Heydər Əliyev və Azərbaycan mədəniyyəti”


4 Toy tort tortu sirlərini yalnız üstünlük bilir - Toy - 2022\n4 Toy tort tortu sirlərini yalnız üstünlük bilir\nToy tortu yumşaqdır: 25 il əvvəl toy tortları olduqca yaraşıqlı olanda nadir hallarda eşitdiyiniz bir şeydir, amma quru və darıxdırıcı olmağa şöhrət tapmışdı. İndi toy tortları olduqca yaraşıqlıdır - həyəcanlı, yaradıcı və bəzən hətta elektriklidirlər (fikirləşin) Ace tortlar və ya Tort boss). İstedadlı xəmir aşbazı gəlin və ya kürəkənin düşünə biləcəyi demək olar ki, hər hansı bir dizaynı kopyalaya bilər və əksər hallarda yenə də ləzzətli olur.\nAncaq narahat olursanız, çörək bişirənlərin əksəriyyəti potensial müştəriləri tort dadına qatılmağa dəvət edir, buna görə toy tortunuzun yalnız baxmaqla deyil, yemək istədiyiniz bir şey olduğuna əmin ola bilərsiniz. Toy mütəxəssisləri tortlarını seçən nişanlı cütlüklərin həyatı asanlaşdıracaqlarını bildikləri bir neçə şey var. Özünüzü seçməzdən əvvəl aşağıdakı dörd tövsiyəni nəzərdən keçirin.\n1. Bir xəyallı tort dizaynını seçsəniz, tortun ləzzətli bir şaxta içərisində örtülməsi şansları var.\nFondantın ardıcıllığı yayılmış zefir çubuğu ilə müqayisə edildi və əksər insanlar yemək üçün çox şirin olduğunu düşünürlər. İstədiyiniz görünüşü əldə etmək və qonaqların hələ də yemək istəməsini təmin etmək üçün nəmli tort seçin və təbəqələr arasında doldurmağı seçin. Ayrıca, balığı əlavə etməzdən əvvəl tortun yağlı yağla doldurulmasını xahiş edin. Əksər qonaqlar tortu ləzzətli qabıqdan yeyəcəklər, amma bu şəkildə yenə də hər dişləmədə yeməyə meyvəli olacaqlar.\n2. Tortu daha uzun etmək üçün saxta təbəqələr əlavə etmək çox pula qənaət etmir.\nBir toy tortunun qiyməti, hər başına, onu mükəmməl bəzəməyə sərf etdiyi vaxtın faktiki tortun özünün dəyərindən daha çox olması ilə əlaqəlidir. Tort nə qədər yüksək olursa, bəzi pillələr Styrofoamdan hazırlanmış olsa belə, montaj daha mürəkkəb və bahalı olur.\nDaha çox baxın: Ən gözəl Güllü Toy tortlarından 37-si\n3. Hər kəs tortun kəsildiyini görməyə ehtiyac yoxdur.\nƏslində, bir çox yerlərdə tort, gəlin və kürəkən rəsmi kəsildikdən və səhnə arxasından xidmət etdikdən sonra mətbəxə yox olacaq yayma masadadır. Həqiqətən böyük toy üçün sadə iki və ya üç qatlı bir toy tortu etmək və mətbəxdə kəsilmək və qonaqların yarısına xidmət etmək üçün ehtiyat vərəqli tortlar etmək daha ucuzdur. İnanın mənə, heç kim heç bir fərq görməyəcək.\n4. Tort növü - və çəkisi - bir-birinizin üstünə neçə pillə yığa biləcəyinizə təsir göstərir.\nÇox nəm bir şey, tres leches tort və ya rom tort kimi, daha yüngül bir şey qədər uzun boylu kimi yığıla bilməz. Eyni şəkildə, təbəqələr arasındakı idman tüklü mous kimi çox yüngül incə tortlar çox çəki təmin edə bilməz. Aşbaz donma üçün bir dəstək bazası gizlətməyibsə, ağır bir tort topper həqiqətən torta birbaşa batırıla bilər.\nCopyright 2022 \_ 4 Toy tort tortu sirlərini yalnız üstünlük bilir...


Ana səhifə » Xəbər lenti\t» Ümumi təhsil müəssisələrinin birinci siniflərinə şagird qəbuluna başlanılır\nBu gündən 2021-2022-ci tədris ili üzrə ümumi təhsil müəssisələrinin birinci siniflərinə şagird qəbulu başlayır.\nBu barədə AZƏRTAC-a Təhsil Nazirliyindən məlumat verilib. Bildirilib ki, ümumi təhsil müəssisələrinin I siniflərinə qəbul prosesi www.mektebeqebul.edu.az elektron portalı vasitəsilə aparılır.\nAprelin 29-dan Azərbaycan bölməsi üzrə sorğuların yerləşdirilməsi və dövlət ümumi təhsil müəssisələrinin digər dillərdə tədris aparılan birinci siniflərinə qəbulla bağlı məktəbəhazırlıq qruplarına cəlb olunmuş və cəlb olunmamış uşaqların həmin dil üzrə şifahi nitq bacarıqlarının yoxlanılması məqsədilə təşkil olunan müsahibəyə yazılmaq üçün qeydiyyat prosesinə də start veriləcək. Dövlət ümumi təhsil müəssisələrinin digər dillərdə tədris aparılan birinci siniflərinə qəbulla bağlı müsahibəyə yazılma mərhələsi iyunun 8-də başa çatacaq. Müsahibələrin 4 may - 14 iyun tarixlərində onlayn həyata keçirilməsi nəzərdə tutulur.


"Azerbaycan mehsullarının Rusiyaya ixracında problem yoxdur" – Açıqlama - Azadliq Xeber\n"Azerbaycan mehsullarının Rusiyaya ixracında problem yoxdur" – Açıqlama\n"Azərbaycan məhsullarının Rusiyaya ixracında problem yoxdur" – Açıqlama\n24.06.2016 / 14:16 xeber –\nDövlət Gömrük Komitəsi bəzi kütləvi informasiya vasitələrində iyun ayı ərzində Rusiya Federasiyasının Baytarlıq və Fitosanitar Nəzarəti üzrə Federal Agentliyi tərəfindən Azərbaycandan bu ölkəyə 238 kq meyvə və giləmeyvənin idxalına qadağa qoyulması barədə yayılmış məlumatlara münasibət bildirib.\nDGK-nın mətbuat xidmətindən Lent.az-a bildirilib ki, iyun ayının ilk ongünlüyündə Azərbaycanda istehsal olunan kənd təsərrüfatı məhsullarının Rusiya Federasiyasına ixracı zamanı yaranan problemlər ikitərəfli müzakirələrdən sonra tam aradan qaldırılıb. Belə ki, son 3 gündə – iyunun 21-dən 24-ə qədər pomidor, badımcan, qarpız, gilas, kök, ərik yüklü 52 vaqon və 161yük avtomobili maneəsiz olaraq Azərbaycandan Rusiyaya yola salınıb.\nGöründüyü kimi, Azərbaycanda istehsal olunan kənd təsərrüfatı məhsullarının Rusiyaya ixracında heç bir problem müşahidə olunmur.\nSadəcə əl yükləri ilə aparılan cüzi miqdarda kənd təsərrüfatı məhsullarının ixracına Rusiyanın müvafiq orqanları tərəfindən qadağa qoyulub ki, buna səbəb də həmin məhsullara verilən müvafiq sənədlərin qarşı tərəfə təqdim olunmamasıdır. Əlbəttə ki, bu təhlil aparılarkən miqdarı az olmasına baxmayaraq ixracına qadağa qoyulan məhsulların yetişdirilməsinə, yığılmasına və ixracına çəkilən əziyyət və xərclər də başa düşüləndir. Ancaq beynəlxalq təcrübə və iki ölkə arasında sadəcə kənd təsərrüfatı məhsulları sahəsində həyata keçirilən idxa -ixrac əməliyyatlarının həcmi nəzərə alındıqda belə hallar istisna hesab olunur və təbii qarşılana bilər.


22:29 - 12 İyul\nDüz 76 il bundan əvvəl-1943-cü il iyulun 12-də Rusiyanın Belqorod vilayətinin Proxorovka stansiyası ətrafında alman və sovet tank qoşunları arasında baş vermiş şiddətli döyüş sözün az qala əsl mənasında yenidən qızışıb. Virtualaz.org xəbər verir ki, buna səbəb Almaniyanın “Die Welt” qəzetində həmin döyüşlərin ildönümü ərəfəsində dərc edilmiş məqalədir.\nQəzetin tarix şöbəsinin rəhbəri Sven Felix Kellerhoff yazırdı ki, Proxorovka stansiyası ətrafında baş vermiş tank döyüşünü SSRİ-nin qələbəsi adlandırmaq olmaz. Jurnalist Almaniya və Britaniya kəşfiyyatının havadan çəkdiyi fotolara əsasən yazmışdı ki, əslində bu döyüş Qırmızı ordunun ən rüsvayçı məğlubiyyətlərindən biri olub.\n"Son tədqiqatlar göstərir ki, Proxorovka ətrafında nə sovet ordusunun qələbəsi, nə də böyük tank döyüşü olub. Əslində o vaxt Proxorovkadakı 29-cu sovet tank korpusunun 200 tankı kamikadzesayağı mənasız intihar döyüşünə girib. Rəsmi Rusiya-Sovet versiyasına görə bu döyüşdə 850 sovet tankı ilə 800 alman tankı üz-üzə gəlib. Sovet təbliğatına görə bu döyüşdə Vermaxtın 400 tankı məhv edilib. Əslində isə 672 sovet tankına qarşı cəmi 186 alman tankı çıxıb. İyulun 12-də axşamçağı Qırmızı ordu özünün 235 tankını itirib. Hitlerçilərin isə cəmi 5 tankı vurulmuşdu. Bütün bunlar cəmi bir neçə kvadrat kilometr olan sahədə baş verib”,-məqalədə deyilir.\nMüəllif bu faktlardan çıxış edərək Prorovkadakı qələbə abidəsinin sökülməsini təklif edir. O deyir ki, bu döyüş sovetlərin zəfəri yox, biabırçı məğlubiyyəti olub.\n“Die Welt” qəzetində dərc edilmiş məqalə Rusiya hakimiyyət nümayəndələrinin hiddətinə səbəb olub. Federasiya Şurasının müdafiə və təhlükəsizlik komitəsinin üzvü, senator Frants Klintseviç müəllifə “cəhənnəmdə yanmaq” qarğışı edib.\nRusiyanın İctimai Palatası isə Almaniyanın “Die Welt” qəzeti jurnalistinin Proxorovka çölündəki Qələbə abidəsinin sökülməsi təklifinə cavab olaraq BMT-nin Təhlükəsizlik Şurasına müraciət etmək barədə qərar qəbul edib. Palatanın ictimai diplomatiyanın inkişafı, humanitar əməkdaşlıq və ənənəvi dəyərlərin saxlanması komissiyasının sədri Yelena Sutormina izah edib ki, bu müraciət “tarixin saxtalaşdırılmasına” cavab olacaq.\nO bildirib ki, BMT 2018-ci ildə “nasizmin tərənnümünə qarşı” qətnamə qəbul edib.\nXanım Sutormina deyib ki, Proxorovka çölü döyüşünün 76-cı ildönümü ərəfəsində belə təkliflər tamamilə yolverilməzdir. Sutormina hesab edir ki, dünya ictimaiyyəti belə təkliflərə “sərt və barışmaz reaksiya verməlidir”.\nBununla əlaqdar iyulun 12-də “Rossiya Seqodnya” xəbər agentliyinin mətbuat mərkəzində “Proxorovka çölündə döyüş. Rusiyaya qarşı yeni informasiya müharibəsi” adlı diskussiya keçiriləcəyi bildirilir. Müzakirəyə elə həmin xanım Sutormina sədrlik edəcək.\nHələlik Rusiya Müdafiə Nazirliyi, Kreml və XİN alman jurnalistin məqaləsinə cavab verməyiblər. Amma sənədlər doğrudan da sübut edir ki, əslində Proxorovka stansiyası ətrafında sovet ordusunun möhtəşəm qələbəsi ilə nəticələnmiş böyük tank döyüşü haqda deyilənlər mifdir, sovet təbliğatıdır.\nBelə ki, 2018-ci ilin oktyabrında Rusiya Müdafiə Nazirliyinin saytı Proxorovka ətrafında almanların tank ordusunun “darmadağın edilməsi” barədə deyilənlərin mif olduğunu təsdiqləyən məlumatları dərc edib. Rusiya Silahlı Qüvvələrinin Baş qərargahının Akademiyası tərəfindən təqdim edilən məlumatlara əsasən əslində Qırmızı ordu Proxoroka ətrafında döyüşə çıxardığı tankların 75 faizini, almanlar isə cəmi 20 faizini (tanklar və hücum topları) itirib.\nAkademiyanın aparıcı elmi əməkdaşı Valeri Makovski bildirir ki, general (sonradan marşal rütbəsinə yüksəlib) Pavel Rotmistrovun komandanlığı altında olan 5-ci qvardiya tank ordusu 1943-cü il iyulun 12-də, cəmi bir sutka ərzində tanklarının 75 faizini itirib. SS-in tank ordusunun itkiləri isə cəmi 20 faiz olub.\nQırmızı ordu Proxorovka ətrafında almanlara qarşı əks hücuma 670 tank çıxarıb ki, bunlardan 470-i həmin gün vurulub sıradan çıxıb. Almanlar isə 490 tankdan cəmi 50-ni itirib.\nŞəxsi heyət arasında itkiyə gəldikdə isə general Rotmistrovun ordusu Proxorovka ətrafında 35 min əsgər itirib, o cümlədən 6.5 min əsgər həlak olub, 9.5 mini itkin düşüb, qalanları yaralanıb. Bu da Voronej cəbhəsindəki itkilərin 24 faizini təşkil edirdi. SS-in ikinci tank korpusunun itkiləri isə həmin döyüşdə cəmi 7.7 min hərbçi təşkil edib.\nRusiya Baş qərargahının Akademiyasında izah ediblər ki, tərəflər arasında itkilərin bu cür qeyri-mütənasibliyi Kursk döyüşünə hazırlıqlar zamanı yol verilmiş bir sıra nöqsanlarla bağlıdır. Hücumun əvvəlində sovet ordusunun cəbhə boyu artilleriya hazırlığı planı vaxtında baş çatmamışdı, habelə sovet kəşfiyyatı alman qoşunlarının cəmləşmə yerlərini dəqiq müəyyən edə bilməmişdi.\nBundan əlavə, artilleriya hazırlığı vaxtından əvvəl, düşmənin hücum üçün istinad mövqelərini tutmasından əvvəl başlayıb, atəş isə boş sahələrə açılıb. Nəticədə almanlar itkilərdən qaça biliblər. Proxorovka ətrafında sovet tanklarının əks-hücumu tələsik hazırlanıb və hücum potensialını tükədən düşmənə qarşı effektli olmayıb. Bundan əlavə Vermaxt ilk dəfə Proxorovka döyüşlərində ağır “Tigr” və “Ferdinand” tanklarını ilk dəfə kütləvi tətbiq edib. Həmin tankların zirehi sovet T-34 tankları üçün əlçatmaz idi.\nHitler ordusunun “Məbəd” (Kurska zərbə endirməyə hesablanmışdı) əməliyyatı 1943-cü il iyulun 5-də başlayıb. Beş sutka davam edən ağır döyüşlərdən sonra Voronej cəbhəsinin qoşunları almanların “Cənub” ordu qruplaşmasının (Kursk qövsünün cənub hissəsində) hücum tempini iki istiqamətdə aşağı sala bilib və ona ağır zərər vurub. Üçüncü-Proxorovka istiqamətində isə almanların elit hərbi birləşməsi olan SS-in 2-ci tank korpusu hücumu davam etdirirdi. Ona görə də sovet komandanlığı iyulun 9-da axşam qərar qəbul edib: iki sutka sonra general Aleksandr Jadovun 5-ci qvardiya ordusu və general Rotmistrovun 5-ci qvardiya tank ordusu almanlara güclü əks-zərbə endirsin.\nMəxfiliyi götürülmüş sovet sənədlərinə və qənimət ələ keçirilmiş mənbələrə əsasən iyulun 12-də səhər 5-ci qvardiya tank ordusu bütün tank bölmələrini Proxorovka stansiyası ətrafına çıxarıb. Cəmi 951 tank və 54 özüyeriyən artilleriya qurğuları döyüşə çıxarılsa da onların bir hissəsi yolda xarab olub, təmirə dayanıb. Nəticədə sovet ordusu döyüşə 672 zirehli texnika və özüyeriyən artilleriya qurğusu ilə döyüşə girib. Almanlar isə 329 tank və artilleriya qurğusu çıxarıblar.\nİyulun 12-də gedən döyüşlər zamanı Voronej cəbhəsinin qoşunları qarşıya qoyulmuş vəzifəni yerinə yetirə-düşməni darmadağın edə və əks hücuma bilməyiblər. Əvəzində Rotmistrovun ordusu cəmi 10-11 saat ərzində tankların 50 faizdən çoxunu itirib. İyulun 16-da isə 5-ci qvardiya tank ordusu tamamilə əldən düşmüşdü və itkilərin səbəbini araşdırmaq üçün Moskvadan Dövlət Müdafiə Komitəsinin üzvü Georgi Malenkovun sədrliyi ilə xüsusi komissiya göndərilib. Komissiya iki həftə sonra Stalinə araşdırmanın nəticəsini təqdim edib. Həmin hesabat hələ də məxfidir və Rusiya prezidentinin arxivində saxlanılır.\nAmma məlumdur ki, general Rotmistrovun vəzifədən azad edilib tribunala verilməsi məsələsi qaldırılmışdı. Lakin Baş qərargahı rəisi, marşal Aleksandr Vasilevskinin sayəsində general xilas ola bilir. Həmin il avqustun sonlarında isə Kursk döyüşlərindəki qələbəyə verdiyi töhfətə görə Kutuzov ordeni ilə təltif olunur. Müharibədən və Stalinin ölümündən sonra isə Rotmistrov Proxorovka döyüşləri, itkilər barədə fərqli rəqəmlər irəli sürür. Beləliklə, Proxorovka döyüşləri barədə rəsmi qaydada dəstəklənən mif yaranır...


Şəhid əmim mənim üçün qəhrəmanlıq etalonudur\n16:13 20 Yanvar 2015\nŞəhidlərimizi yalnız xüsusi günlərdə deyil, daim anırıq. Azərbaycanın hər bir yaşayış məntəqəsində Şəhidlər xiyabanları, abidələr, xatirə lövhələri var. Bu məkanlar biz yeniyetmələrin, gənclərin and yeridir. Şəhidlərimizin şərəfli ömür yolu bizim üçün qəhrəmanlıq və vətənpərvərlik nümunəsidir.\nBu fikirlər Xaçmaz şəhərindəki Şəhidlər xiyabanında 20 Yanvar qurbanlarının xatirəsini anan çoxsaylı yeniyetmələrdən biri- Aytən Fərzəliyevaya məxsusdur. IX sinifdə oxuyan Aytən AzərTAc-a müsahibəsində Şəhidlər xiyabanına tez-tez gəldiyini qeyd edib. Bildirib ki, mənim əmim İlqar Fərzəliyev də Qarabağ uğrunda gedən döyüşlərdə qəhrəmanlıqla şəhid olub. Şəhid olmuş əmim mənim üçün qəhrəmanlıq etalonudur.\nAytən Fərzəliyeva bildirib ki, bu xiyabanda onunla yanaşı, 230-dan artıq xaçmazlı şəhidin xatirəsi əbədiləşdirilib. Onların hamısı mənim üçün əziz və doğmadır. Biz yeniyetmələr, gənclər onların haqq yolunu davam etdirməyə hazır olmalıyıq. Düşməndən qisas almalı, işğal altındakı torpaqlarımızı erməni işğalçılarından azad etməliyik.


İşəgötürən olaraq “Aztelekom” MMC, özünün daha uğurlu gələcəyini təmin etmək məqsədi ilə müasir təlimlər, əla işçi atmosferi, işçi bacarıqlarının artırılması vasitəsi ilə özünün insan resurslarına sərmayə yatırır. “Aztelekom” MMC hazırda Hüquq Şöbəsinin Korporativ tənzimləmə sektoruna Korporativ tənzimləmə üzrə Hüquqşünas vəzifəsi üzrə işçi qəbulu elan edir.\n• Yetkinlikləri və səlahiyyətləri çərçivəsində yeni (öz sahasinə aid) Qaydaların, Prosedurların, Daxili normativ aktların tərtibatında iştirak edir;\n• Müəssisənin fəaliyyəti ilə əlaqədar hüquqi təminatının həyata keçirir, normativ sənəd bazasının hazırlayır, zəruri dəyişiklikləri edir;\n• Müqavilələrə hüquqi rəy verir, müqavilə nümunələrini, o cümlədən müvafiq hüquqi sənəd nümunələrini hazırlayır;\n• Vergi, satınalma, əmək, gömrük və digər qanunvericiliyin tələblərinə uyğun müəssisədə hüquqi proseslərin tənzimlənməsini həyata keçirir;\n• Birbaşa rəhbərin yazılı və şifahi tapşırıqlarını yerinə yetirir.\n• Azərbaycan Respublikasının Konstitusiyasını bilməlidir;\n• Normativ hüquqi aktlar haqqında Azərbaycan Respublikasının Konstitusiya Qanununu bilməlidir;\n• Mülki və Mülki Prossesual Məcəlləni bilməlidir;\n• Dövlət Satınalma haqqında AR Qanununu bilməlidir;\n• Tenderin və kotirovkaların keçirilməsi qaydalarını tənzimləyən normativ hüquqi sənədləri ilə tanış olmalıdır;\n• Müqavilələrin bağlanmasını tənzimləyən normativ hüquqi aktlarını bilməlidir;\n• İşgüzar yazışma əsaslarını bilməlidir;\n• Peşəkar ünsiyyət psixologiyasını bilməlidir;\n• Azərbaycan Respublikasının Əmək Qanunvericiliyini bilməlidir;\n• Azərbaycan dilini mükəmməl bilməlidir, ingilis və rus dilləri arzuolunandır;\n• Sahasinə aid olan sənədləri tərtib etmə bacarığına malik olmalıdır;\n• Öz sahəsi üzrə qüvvədə olan normativ hüquqi və təlimat-metodik sənədləri bilməlidir;\n• Kompüter bilikləri üzrə: MS Office (word, excel və powerpoint) və Outlook proqramlarını mükəmməl bilməlidir;\n• Əməyin mühafizəsi və yanğın təhlükəsizliyi üzrə qaydaları;\n• Korporativ İdarəetmə sisteminin əsaslarını və Korporativ Mədəniyyətin əsaslarını bilməlidir.\n• Öz üzərində daima çalışmalı.\n• Peşəkar inkişaf və yüksək karyera imkanları;\nYuxarıdakı tələblərə cavab verən maraqlı namizədlərdən xahiş olunur ki, CV-lərini [email protected] e-ünvana göndərsinlər. CV-də maaş gözləntisini qeyd etməyinizi xahiş edirik.\nMüraciət etdiyiniz vəzifənin adını e-məktubunuzun mövzu hissəsində göstərin (Korporativ tənzimləmə üzrə Hüquqşünas). Əks təqdirdə belə müraciətlilərin namizədliyinə baxılmayacaq. Yalnız tələblərə cavab verən namizədlər müsahibəyə dəvət olunacaqdır.


Napoleon Bonapart (it. Napoleone Buonaparte, fr. Napoléon Bonaparte; 15 avqust 1769 – 5 may 1821) — Fransa imperatoru, bacarıqlı sərkərdə, Fransa inqilabi ordusunun generalı, Fransa Respublikasının birinci konsulu (9 noyabr 1799 — 20 mart 1804), fransızların imperatoru (18 may 1804 — 11 aprel 1814, 12 mart 1815 — 22 iyun 1815), İtaliya Respublikasının Prezidenti (26 yanvar 1802 — 17 mart 1805), İtaliya kralı (17 mart 1805 — 11 aprel 1814), Reyn İttifaqının protektoru (12 iyul 1806 — 19 oktyabr 1813), İsveçrə Konfederasiyasının mediatoru (19 fevral 1803 — 19 oktyabr 1813), Berqin Böyük Hersoqu (1808—1809).Mündəricat\n1796-cı il 9 martda Napoleon Bonapart Jozefina de Boqarne ilə ailə həyatı qurur. O, 1799-cu ilin noyabr ayında dövlət çevrilişi edərək birinci konsul olur və bütün hakimiyyəti öz əlində cəmləyib ölkədə diktatura rejimi yaradır. 1800-cü ildə Fransa bankının əsasını qoyur, 1804-cü ildə "Vətəndaş məcəlləsi" islahatını həyata keçirir. 1804-cü il may ayının 18-i isə Napoleon özünü imperator elan edir.\nƏslən İtaliyanın Toskana əyalətindən olan atası Karlo Bonapart yerli mülkədarlardan həm də müstəqillik uğrunda mübarizənin rəhbəri Paskal Paolinin katibi olmuşdur. XV Lüdovik tərəfindən ada satın alındıqdan sonta fransız qoşunları korsikalı qiyamçıları darmadağın edir və Paoli İngiltərəyə qaçır. Napoleon məhz bu hadisədən 3 ay sonra dünyaya gəlmiş olur. Məhz bu hadisələrin təsirindən Paoli 1790-cı ilə qədər Napoleonun idyalı olmuşdur. Hüquqşünas təhsilli atası müstəqillik dövründə Korsika konstitusiyasının yaradıcısı olsa da sonralar Fransa tabeçiliyi ilə barışmalı olur. Karlo Bonapartın Fransaya qarşı loyallığı nəzərə alınaraq 1771-ci ildə Ayeççonun aksessoru vəzifəsinə təyin edilir və eyni zamanda Parisdəki Korsika parlamentinə zadəganların nümayəndəsi seçilir.\nKorsikanın fransız qubernatoru Luis Çarlez Qraf de Marboyf ilə əməkdaşlıq edən Karlo Bonapart oğlanları Napoleon və Yozef üçün təqaüdə nail olur. Böyük oğlu keşiş kiçik oğlu isə orduda xidmətlə öz kariyerasına başlamağa hazırlaşırlar. 1778-ci ildə adanı tərk edərək hər iki qardaş fransız dilini öyrənmək üçün Autun kollecinə gedirlər. Növbəti il Napoleon Brienne kadet məktəbinə daxil olur. Məktəbdə yeganə korsikalı olan Napoleonun dərslərindəki uğurlar müxtəlif idi. Belə ki, hesabdan fərqlənə bilsə də latın dilindən zəif olduğundan heç imtahan edilməyə məsləhət görülmür. Fransız dilində yazıdan geri qalsa da çoxlu mütaliyə nəticəsində nitqini xeyli yaxşılaşdırmağa nail olmuşdur. Tarixi qəhrəmanların həyatına: Yuli Sezar və Makedoniyalı İsgəndərə böyük maraq gıstərir.\nİmtahanlardan sonra dənizçi kimi xidmətə layiq görülsə də anasının təkidi ilə imtina edərək öz riyazi bacarığını artilleriyada sınamağı qərara alır və Parisin ən prestij hərbi məktəbinə (fr. École Militaire) daxil olur. Burada o, attilleriyanın sirlərinə : hidrostatikaya, differansal və inteqral hesablamalara eyni zamanda dövlət hüququ və istehkam fənnlərinə yiyələnir.\nAsudə vaxtlarını ədəbiyyata və yazıçılığa sərf edir. Mütaliyəyə çox vaxt ayıraraq romandan, dərsliklərdən, antik tarixi səlnamələrdən, Platondan tutmuş müasirlərinə qədər olan çoxlu əsərlər oxumuşdur. Belə ki, Yohan Volfqanq Höteni dəfələrlə oxuyarmış. Sonralar siyasətə maraq göstərərək Jan Jak Russonu özünə ideal seçir. Böyük Britaniyanın konstitusiya-monarxiya qurluşu ilə ciddi maraqlanır. Daha sonralar fransız tarixçisi və sosioloqu Reynal Qiyom Tomas Fransua diqqətini çox çəkmişdir.\nKorsikadan daxil olan şikayətlər əsasında, Napoleon bu hərəkətinə görə 1792-ci ildə ordudan xaric edilir. lakin zabit çatışmamazlığına görə təzədən orduya kapitan rütbəsi ilə geri qaytarılır. Təzədən Korsikaya qayıdaraq Sardiniyaya qarşı hərbi aksiyaya qoşulur. Beləliklə Napoleon Fransa inqilabına sadiq qalaraq Korsikanın müstəqilliyinin və uşaqlıq idealı Paolinin əleyhinə çixır. Bu isə ailəsinin Fransaya mühacirət etməsi və onun Korsika ambisiyasının sonu demək idi.\nNapoleon Böyük Britaniya flotunun dəstəyinə arxalanan bəzi inqilabçıların və royalistlərin (monarxistlərin) yerləşmiş olduğu Tulon şəhərinin artilleriya komendantı təyin edilir. 25 noyabr 1793-cü ildə Napoleon hazırladığı şəhərə hücum planı haqqında komandan general Duqommirə məlumat verir və 19 dekabrda Tulona hücuma keçir. Bu müvvəffəqiyyət həqiqətdə də Napoleonun yüksəlişinin başlanğıcı olur. 22 dekabrda ona təşəkkür elan edilərək 24 yaşında briqada generalı rütbəsi verilir. Niçdə qərargahı yerləşən İtaliya ordusunun artilleriya komandanlığı ona tapşırılır. Lakin Yakobin hakimiyyəti devrildikdən sonra Robespyer partiyasının tərəfdaşı olduğuna görə həbslərə məruz qalır. Onun hərbi kariyerası siyasi çevrilişlərin qurbanına çevrilir.\nBütün bunlardan sonra Napoleon ailəsi ilə Marseldə yaşamalı olur. Qardaşı Yozef Juli Kların xeyrinə təbliğat işinə qatılır. Napoleon isə Kların bacısı Deziri Klara vurulur. Sonralar Deziri İsveç kralı XIV Karl Johanna (Jan Batista Bernaddot) ərə gedir. Kariyerasını xilas etmək məqsədilə Parisə gəlir. Özünü Termidorian kimi qələmə verərək sağçıların qiyamı zamanı daxili qoşunların baş komandanı təyin olunmuş, hərbidən heç də başı çıxmayan Barras Poula onun təkidi ilə xidmət göstərir. 5 oktyabr 1795-ci ildə qiyamçılar artilleriyanın gücü hesabına yatırılır və nəticədə Napoleon diviziya generalı az sonra isə daxili qoşunların baş komandanı təyin edilir. Bu zamanlar o, Barras Poulun vasitəsilə əri Aleksandr Boharnenin qətlindən sonra dul qalmış Jozefina Boharne ilə tanış olur. Napoleon Joyefinaya vurulur və Deziri ilə əlaqənı kəsərək 9 mart 1796-cı ildə ona evlənir.\nBöyük Britaniyanın Misiri tutmaq planına qarşı Fransa hökuməti Misirə 19 may 1798-ci ildə Hərbi və nəqliyyat gəmilərindən ibarət ekspedisiya göndərir. Ekspedisiyada 38000 əsgərlə yanaşı ölkənin tarixini, mədəniyyətini tarixi abidələrini tədqiq etmək və orada yeni siyasi və iqtisadi strukturlar yaratmaq məqsədilə çoxlu alimlər, mühəndislər, rəssamlar da iştirak edirdilər. Hərbi ekispedisiya 1 iyun 1798-ci ildə Misirə yetişir və Məmluk ordusunu Misir ehramları yaxınlığında məğlubiyyətə uğradıraq 23 iyulda Qahirəyə daxil olur. Bu zaman Napoleona onun gəmilərinin Britan donaması tərəfindən Əbukirdə batırıldığı xəbəri verilir. Belə ki, 1798-ci ildə Əbukir dəniz döyüşü (1798)ndə, vitse-admiral Horatsio Nelsonnun komandanlığı altında Britaniya donanması fransız donanmasını darmadağın etmişdi. Fransa ilə əlaqə kəsilmiş olur. Buna baxmayaraq ekspertləri ilə birlikdə müxtəlif reformalara başlayır və beləliklə Misirin tədqiqatına başlanılır, bununla da d’Égypte institunun əsasını qoymuş olur. Ekspedisiya zamanı 1799-cu ildə indiki Rəşid (Rozzet) şəhəri yaxınlığında tapılmış Rozzet daşı vasitəsilə bir çox Misir heroqliflərini oxumaq mümkün olmuşdur.\nNəin ki, xalq elə hökumətin özündə də korrupsiyalaşmış direktorium idarəçiliyinə ehtimad itməkdə idi. Emmanuel Yozef Siyes və Roqer Dukos Napoleonun hərbi köməyinə arxalanaraq siyasi saxtakarlıq edərək çevriliş edirlər.\n9 noyabr 1799-cu ildə, Brümer təqvimi ilə Respublika elan edilməsinin VIII ili, 18 Brüumer çevrilişi(fr. Coup d'État du 18 brumaire) nəticəsində direktoriya hakimiyyəti ləğv edilərək, başında Napoleon Bonapart durmaqla yeni müvvəqəti hökumət təşkil edilir. Sonrası gün parlamentin hər iki palatasının toplantısında Napoleonun birbaşa və dolaşıq nitqindən sonra ara zenidən qarışır. Napoleon tabesində olan hərbinin elit hissəsinin – Qrenadyorların kıməyi ilə palataları dağıdır. Parlament Napoleonun təqdimatı əsasında konsul vəzifəsi və konsul konstitusiyası təsis edir. 30 yaşlı Napoleon Bonapart mütləq hakimiyyətə malik olmuş ilk Konsul olur.\n1800-cü ildə qızıl ehtiyatlarini, qiymətli kağızları və əmanətləri saxlamaq üçün Fransa Dövlət Bangını təsis edir. 28 mart 1803-cü ildə kağız pullar ləğv edilərək pul vahidi 5 q-lıq gümüş frank təsdiq edilir. Xarici siyasətdə məqsəd ikinci koalision müharibəsini zəfərlə başa vurmaq idi. Napoleon ordusu ilə Alp istiqamətində hərəkət edərək 14 iyun 1804-cü ildə general Deze, Lui Şarl Antuanın böyük xidməti olmuş Marenqo döyüşündə qələbə çalır. General Deze Marenqo döyüşündə həlak olur. Genral Jan Viktor Moronun həlledici Hohenlinden döyüşündə çaldığı qələbədən sonra 9 fevral 1801-ci ildə Avstriya ilə Lunevill sülhü bağlanılır. 8 oktyabr 1802-ci ildə Rusiya ilə və 25 mart 1803-cü ildə Böyük Britaniya ilə Amien sülhü bağlanılır.\nÇar I Aleksandr 1805-ci ilin aprel ayında Böyük Britaniya ilə ittifaq bağlayır. Məqsəd Fransanı 1792-ci il sərhədləriinə qaytarmaq idi. Sonradan bu ittifaqa Avstriya, İsveç və Neaplda qoşulurlar. Prussiya III Koalisiyaya qoşulmur. Əksinə Bavariya, Vüttenberq və Baden Bonapartın müttəfiqinə çevrilirlər. Napoleon ilk olaraq Avstriya üzərinə yürüş edərək Ulm yaxınlığında general Karl Makı 70000 ordusu ilə təslim edir və beləliklə Vyanaya yol açılmış olur. 13 noyabrda döyüşsüz Vyana alınmış olur. 21 oktyabr 1805-ci ildə Trafalqarda fransız donamasının Nelson tərəfindən darmadağın edilməsinə baxmayaraq, Austerlitç qələbəsi 26 dekabr 1805-ci ildə Avstriya ilə Pressburqda bağlanan sülh müqaviləsində Fransanın kontinentdəki mövqeyini daha da gücləndirmiş olur. Sülh müqaviləsinə görə Habsburq monarxiyası Tirolu və Forarlberqi itiriərək bu ərazilər Bavariyaya, onun İtaliya əraziləri isə İtaliya krallığına qatılır. Dəstəyə görə Bavariya və Vütenberq hersoqlarına kral titulu verilir.\nƏvvəl 8 fevral 1807-ci ildə Prussişe Eylau döyüşü və sonra 14 İyun 1807-ci ildə Friedland döyüşünün ardınca 7 iyulda Fransa Russiya və Prussiya arasında Tilsit sülhü bağlanılır. Bu sülh Prussiya üçün bir fəlakət idi. Prussiya Elbadan qərbdəki ərazilərindən yeni yaradılmış Vütenberq krallığının xeyrinə məhrum olmuş olur. Polşa əyaləti isə Varşava Böyük hersoqluğuna çevrilir. Beləliklə Prussiya ərazisinin yarısını itirmiş olur eyni zamanda daha yüksək təzminat ödəməklə yanaşı kiçik ordu saxlamaqla kifayətlənməli olur.\nKontinent demək olar ki, tamamilə Napoleonun hakimiyyəti altına keçmiş olur ki, bu da Böyük Britaniyanın izolə olunması demək idi. Napoleon Böyük Britaniyaya qarşı Avropa qitəsi boyu ticarət baykotu – "bağlı qitə siyasəti" yürüdür.\nXarici siyasət Böyük Britaniyanı iqtisadi cəhətdən diz çökdürmək üçün "gapalı qitə siyasəti"nə söykənirdi. Ispaniyadan keçməklə Portuqaliyanı işğal etdikdən sonra Kral IV Karl və oğlu VII Ferdinand arasındakı tax-tac mübahisəsindən istifadə edərək qardaşı Yozefi İspaniya kralı təyin edir. Buna qarşı Artur Uillesleyin tabeçiliyində olan Britaniya expedisiya korpusunun dəstəyilə İspaniyada ümumxalq hərəkatı baş qaldırır. Yozef madridi tərk etməli olur. Marşal Jünonun təslimindən sonra Napoleon 1808-ci ilin oktyabr ayında Erhurt hersoq konfransından sonra İspaniyaya hücum edir.\nBu vəziyyət get-gedə uzv dövlətlərin koalisiyanı tərk etmələri ilə nəticələnir. 1813-cü ildə Leypsiq xalq döyüşü fransızların qəti məğlubiyyətindən xəbər verirdi. Müttəfiqlərin Parisə daxil olması ilə imperator taxtından imtina edir. 1814-cü ildə məğlubiyyətin acılarına dözməyərək özünü zəhərləmək cəhdi boşa çıxır. Napoleon 20 aprel 1814 cü ildən Aralıq dənizindəki Elba adasına imperator titulu saxlanılmaqla sürgün edilir. 26 fevral 1815-ci ildə sürgündən qaçaraq 20 martda maneəsiz Parisə dönən Napoleon. əldən verilmiş mövqeləri qaytarmaq istəyirdi. Lakin yüz günlükdən, Vaterlo döyüşündəki məğlubiyyətdən sonra onu ikinci dəfə imperatorluqdan imtina etməyə vadar edirlər və Müqəddəs Yelena adasına sürgün edilir.\nÖlümündən demək olar ki iyirmi il sonra Napoleon Bonapartın cəsədi 15 oktyabr 1840-cı ildə ekshümasiya olunaraq Fransaya gətirilmiş və özü tərəfindən tikdirmiş olduğu, lakin sağlığında altından keçə bilmədiyi Parisin Zəfər Tağından keçirilməklə Əlillər meydanında sarkofaqda dəfn edilmişdir\nTarix: 03.03.2013 / 16:31 Müəllif: *_*M_O_N_I_K_A*_* Baxılıb: 1046\tBölmə: Dunya ve tarixi\nYa Rəbb onlar bilmirlər bilsəydilər etməzdilər dovlet batraq meydaninin yaranmasi ve acilisi Bawa Duwenler Ucun Menali Ve Gulmeli Körpəyə qulluq zamanı doğru və yanlışlar Hakimiyyəti Noxudun faydaları Qəribə qanunlar Deyile itburnu bəkməzi Arasdirma sozunun sinonimi Cox Gordu Ilahi Onuda Mene Vaqif Cabbarlı Prinsipi Komek Eliyin RAMAZANA DAİR TİBBİ MƏSLƏHƏTLƏR Hürufilik Mənbələr Qeybət barədə bilmədikləriniz Düzum Səfillər Xeyallarimin Wahzadesi 27hisseManyak Wowu Qizlar Bagiwlasin Probleminiz hell etmeye qadirsinizmi ALLAHI SEVMEK azerbaycanın yeni servetleri Sərdar Mende Gelirem İlk kosmonavt 69 yaşlı Nəbahat Çehrənin gənc qalmasının sirri Qasım Qasımzadə Derken Yawamaq ƏLİSRA SURƏSİNİN ŞƏRHİ 71100 ayələr Müsəlman kişi namuslu ismətli Xristian qadınla evl Haradan Hara Gəldim Gulmeli Atalar Sozleri İslamda çoxevlilik Oxu Ve Gul Hemde Coxluuuuu yazılırmı DƏBİLQƏ Onsuz mənasızdır Sexdə Cəbrayıl Rzayev tədbirləri Gulmeli Taniwliq Mendeleyev ALLAH İNSANIN DUASINI QƏBUL EDƏR Qripə Hz Elie Sual Mənsizliyə çatdın Sen Yene Komputerin Qabagindasan


Qazılar Şurasının üzvü: “Sıx və qapalı məkanlarda toplaşmaq olmaz”\naccess_time29/08/2020 18:34 folder_openCəmiyyət\nBu il Məhərrəm ayı və Aşura dünyanın qarşılaşdığı çətin sınaq dövrünə- koronavirusla bağlı yaranmış təhlükəli və riskli şəraitə təsadüf edir. Bütün dünyada, o cümlədən Azərbaycanda kütləvi tədbirlər qadağan olunub. Xalqımızın sağlamlığı naminə məhərrəmlik dönəmində məscid və ziyarətgahlarda dini mərasimlər keçirilməyəcək. Bütün möminlər bunu anlayışla və həmrəyliklə qarşılayır.\nLakin bu hal bəzi vətəndaşların narazılığına səbəb olur. Dini ayini yerinə yetirmək istəyən şəxslər yoluxma təhlükəsini düşünmürlər. Ona görə də verilən qərarlarla razılaşmaq istəmirlər.\nQafqaz Müsəlmanları İdarəsinin (QMİ) Qazılar Şurasının üzvü, Abşeron, Sumqayıt və Xızı bölgə qazısı Rauf Sərdarov "Sherg.az"a bildirib ki, vətəndaşlarımız mövcud durumu başa düşməli, çətin günlərdə dövlətimizə dəstək olmalıdır:\n“Hazırda mövcud vəziyyətlə əlaqədar məscidlərdə İmam Hüseynin (s.ə.s) əzadarlığı ilə yanaşı, bütün gündəlik namazlar, dini ayinlər müvəqqəti təxirə salınıb. Bu gün və sabah insanların daha çox sıx toplaşdığı günlərə təsadüf edir. Aşura gecəsi və Aşura gününü yaşamaqdayıq”.\nQazılar Şurasının üzvü vurğulayıb ki, Məhərrəm ayının ilk günündən, Abşeron, Sumqayıt və Xızı qazılığının tabeliyində fəaliyyət göstərən bütün məscidlər sosial şəbəkələrdə canlı olaraq yayımlar təşkil edirlər:\n“İnsanlara virtual formada xidmət edirik. Məqsədimiz əhalini sıx və qapalı məkanlardan yayındırmaq, həmçinin koronavirusdan qorunmanı təmin etməkdir. Sosial şəbəkələrdə çıxışlarımız və canlı görüntülərimiz QMİ-nin, o cümlədən Dini Qurumlarla İş üzrə Dövlət Komitəsinin göstərişi ilə həyata keçirilən işlərin bir nümunəsidir.\nBu gün və sabah keçirilən əzadarlıq mərasimləri video görüntü vasitəsilə insanlara çatdırılacaq. Həmin görüntülərdə də İmam Hüseynin (s.ə.s) əzadarlığının tarixi, Kərbala faciəsinin əsas mahiyyətini insanlara bildirəcəyik.\nEyni zamanda müstəqilliyimiz və suverenliyimiz uğrunda canlarını fəda etmiş bacı-qardaşlarımıza, şəhidlərimizə rəhmət oxuyub, onları bir daha hörmətlə yad edəcəyik. Bu əməllərimizlə məscidlərin müvəqqəti yasaq olunma qərarını anlaması üçün əhaliyə səslənəcəyik. Sıx və qapalı məkanlarda toplaşmaq olmaz”.


Dövlət Neft Şirkətinin «Kompleks qazma işləri» tresti ehtiyat hissələrinin satın alınmasına tender elan edib. .\nBu tenderi başqalarından fərqləndirən başlıca özəllik – SOCAR-ın ilk dəfə müsabiqəyə yalnız ixtisaslaşmış yerli istehsal müəssisələrini və sahibkarları buraxmasıdır.\nAzadlıqRadiosu trestin satınalmalar qrupunda xarici istehsalçı və təchizatçıların tenderdən kənarda saxlanmasının səbəbini aydınlaşdıra bilməyib.\nBuna da bax: İcra hakimiyyətlərinə idxal malları almaq yasaqlandı\nPrezident xaricdən mal gətirməyi yasaqlayıb\nXəbər verildiyi kimi, ötən ay prezident İlham Əliyev "İcra hakimiyyəti orqanlarının və dövlət büdcəsindən maliyyələşən təşkilatların fəaliyyətində satınalmaların səmərəliliyinin artırılması ilə bağlı əlavə tədbirlər haqqında» fərman imzalamışdı. Bu sənəd 2018-ci il yanvarın 1-dək icra hakimiyyəti orqanlarına və dövlət büdcəsindən maliyyələşən təşkilatlara idxal mallarının (eləcə də iş və xidmətlərin) satın alınmasını qadağan edir.\nSOCAR-ın öz təşəbbüsüdür\nSOCAR sözügedən kateqoriyadan olan dövlət müəssisəsi deyil və görünür, «Kompleks qazma işləri» trestinin yerli şirkətlərlə işləmək təşəbbüsü «daxildə cücərib». Çünki SOCAR-ın digər qurumu - «Neftqaztikinti» tresti müxtəlif markalı sement alınması üçün açıq tender elan edib və iştirakçıların ölkə mənsubiyyətinə məhdudiyyət qoymayıb.\nBuna da bax: Azərbaycanın illərdir açılan zavodlarından nə xəbər?\nSOCAR-ın xarici təchizatçıları necə olacaq?\nBunadək xarici istehsalçılar SOCAR-ın satınalmalarına rahatca qatılır və qalib gəlirdilər. Məsələn, «Azəriqaz» İB sentyabrın 6-da boru almaqdan ötrü Rusiyanın «OMK-Stal» ASC ilə 893,8 min, oktyabrın 6-da isə 30 adda metal boru birləşmələrini almaq üçün Türkiyənin «Yamakoğlu İnşaat-Taahhüt ve Dış Ticaret ltd.» şirkəti ilə 105,9 min dollarlıq müqavilələr bağlayıb.\nBüdcə təşkilatlarının tender elanlarında məhdudiyyət qoyulmur\nMaraqlıdır ki, dövlət büdcəsindən maliyyələşdirilən təşkilatların sözügedən fərman qüvvəyə minəndən bəri elan etdikləri satınalma müsabiqələrində bənzər məhdudiyyətlə bağlı hər hansı qeyd yoxdur. «Dövlət satınalmaları haqqında» qanunda göstərilir ki, satınalma zamanı yerli təşkilatlara xarici iddiaçıların təklifinin 20 faizi qədər güzəşt edilə bilər. İqtisadiyyat Nazirliyi bildirir ki, dövlət qurumları indiyədək keçirilən tenderlərdə yerli şirkətlərə verilən bu üstünlük hüququndan yararlanmayıb.\nBuna da bax: 'Hamı yerli mal alsın': sərəncam və növbəti addım [video]\nYerli malların vahid portalı olacaq Sentyabrda prezident İlham Əliyev başqa bir sərəncamla İqtisadi İslahatların Təhlili və Kommunikasiya Mərkəzinə 3 ay içində Azərbaycanda buraxılan mallar və həmin malların istehsalçıları barədə məlumatları əks etdirən və ən azı, 3 dildə fəaliyyət göstərən internet portalını yaratmağı tapşırıb.


Hansı xallar xərçəngin xəbərçisidir? » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nBədəninizdə olan xallara diqqətlə baxın. Onların bəziləri sizi təhlükəli xəstəliklərdən xəbərdar edə bilərlər. Belə ki, son illər aparılan araşdırmalar xalların dəri xərçənginin işarəti ola biləcəyini ortaya çıxarıb. Təbii ki, bu, bütün xallar üçün keçərli deyil.\nBəs hansı xalları təhküləli hesab etmək olar?\nXərçəngin xəbərçisi hesab edilən xalların xarakterik xüsusiyyətlərini təqdim edir:\nMütəxəssislər bildirirlər ki, uşağın bədənində doğuşdan bir neçə gün sonra görünən xallar o qədər də təhlükəli deyil. Ancaq xalın ölçüsünə diqqət etmək lazımdır. “Doğuş izi” adlandırılan iri və tünd rəngli xallar gələcəkdəki təhlükələrin ilk işarəti ola bilər. Belə xala sahib insanlar ildə bir dəfə həkim müayinəsindən keçməlidirlər.\nMüəyyən yaş həddindən sonra yaranan xallar isə daha təhlükəlidir. Belə xallara hər gün nəzər yetirmək lazımdır. Əgər xalın rəngində və ya ölçüsündə dəyişiklik baş veribsə, dermatoloqa müraciət etmək lazımdır.\nHəmçinin, simmetrik olmayan, xalın müxtəlif rənglərdə olması, 6 millimetrdən böyük olması da təhlükə siqnallarının çalınması deməkdir.\nDermatoloqlar bildirirlər ki, xalın əməliyyatla götürülməsinin zərərli olduğu ilə bağlı fikir tamamilə yanlışdır. Hətta bəzi xallar mütləq götürülməlidir.\nÇünki problemli xal daha sonra xərçəngə çevrilə bilər.\nHansı xalları əməliyyatla götürmək lazımdır?\nAnalizlər zamanı xalda riskli dəyişikliklər müşahidə edilibsə;\nƏgər xalın üzərində tüklər çıxıbsa;\nXal genital bölgə kimi xəstəni narahat edə biləcək yerlərdə yaranıbsa;\nRəngi gah qırmızı, gah da qəhvəyi olursa;\nÖlçüsü çox böyükdürsə;\nBir sözlə, bədəninizə tez-tez göz gəzdirin və xallarınızda olan dəyişiklikləri nəzərdən qaçırmamağa çalışın.\nÜzümüzdəki xalların mənası\n1 aprel 2015 15:54\n29 mart 2015 13:09\nxebre gore sag ol can\n29 mart 2015 12:46\n28 mart 2015 22:30\nMelumata göre ÇoOoX SAğolun.....\nqulağgündə bir söz eşirməsə kar olareeeeeee. xəbərə görə sağ olun


Nardaranada vəziyyət necədi? – Səhifə 113842 – Yenicag.Az\nAna Səhifə Son Dəqiqə Nardaranada vəziyyət necədi?\nNardaranada vəziyyət necədi?\nYeni Çağ Media Qrupu – Dekabr 08, 2015 - 12:13\nXəbər verdiyimiz kimi, hüquq-mühafizə orqanlarının Nardaran qəsəbəsində əməliyyatı davam edir.\nQəsəbənin giriş və çıxışlarında qoyulmuş polis postları hələ götürülməyib.\nQəsəbəyə daxil olan və çıxan hər kəs yoxlanılır. Nardaran sakinlərinin qəsəbəyə daxil olmasına heç bir məhdudiyyət yoxdur. Nardaranın mərkəzi meydanlarına Daxili Qoşunların qüvvələri nəzarət edir.\nQəsəbə sakini Natiq Kərimov bildirib ki, hazırda Nardaranda sabitlik hökm sürür: “Polis öz işini görür, yerli camaat da öz işini. Məlum hadisələrlə əlaqədar başlanmış cinayət işi üzrə bəzi qəsəbə sakinləri istintaqa aparılıb. Onlardan bəziləri sonradan sərbəst buraxılsa da, bir neçə nəfər barəsində isə inzibati cəza tətbiq edilib”.\nN. Kərimov həmçinin qeyd edib ki, qəsəbəyə elektrik enerjisinin verilişi hələlik bərpa olunmayıb: “Hazırda sayğacların yenilənməsi işi aparılır. Ümid edirik ki, tezliklə elektrik enerjisinin verilişi bərpa ediləcək”.


Ana səhifə » Xəbər lenti\t» Müdafiə Nazirliyi: “MiQ-29” tipli döyüş təyyarəsinin qəzaya uğrama səbəbi müəyyən edilib\nAzərbaycan Respublikasının Müdafiə Nazirliyi “MiQ-29” tipli döyüş təyyarəsinin qəzaya uğrama səbəbinin müəyyən edilməsi ilə bağlı məlumat yayıb.\nMüdafiə Nazirliyinin mətbuat xidmətindən AZƏRTAC-a bildiriblər ki, iyulun 24-də saat 22.00 radələrində plana uyğun olaraq gecə vaxtı təlim-məşq uçuşları həyata keçirən zaman qəzaya uğrayan Hərbi Hava Qüvvələrinin “MiQ-29” tipli döyüş təyyarəsinin uçuşun bort qeydiyyatçısındakı (“qara qutu”) məlumatlar və uçuşun aparılması ilə bağlı digər texniki sənədlər mütəxəssislər tərəfindən təhlil edilərək öyrənilib.\nMüdafiə nazirinin əmrinə əsasən, qəzanın səbəblərinin müəyyən edilməsi ilə bağlı yaradılan Aviasiya hadisəsinin araşdırılması komissiyasının gəldiyi son rəyə görə təlim-məşq uçuşlarına cəlb edilən təyyarə qəzaya uğrama anına qədər döyüş qabiliyyətli və tam saz vəziyyətdə olub. Hadisənin baş vermə səbəblərinin öyrənilməsi zamanı məlum olub ki, təyyarə Xəzər dənizinə düşməzdən əvvəl havada yad cisimlə (quş və ya quş dəstəsi) toqquşub və pilot xəsarət alıb. “Qara qutu”dan əldə edilən məlumatlara əsasən, pilot qəzanın qarşısını almaq məqsədilə təyyarənin idarəolunmasını bərpa etməyə cəhd göstərib. Lakin pilotun aldığı ağır bədən xəsarəti bunu mümkünsüz edib və nəticədə aviasiya vasitəsinin qəzaya uğramasına gətirib çıxarıb.\n“Bəzi kütləvi informasiya vasitələrində aviasiya vasitələrinin gövdəsində yerləşən bort qeydiyyatçısında – “qara qutu”da olan məlumatların oxunması üzrə ölkəmizdə mütəxəssislərin və xüsusi avadanlığın olmaması barədə əsassız iddialar yer alıb.\nBütün bunları nəzərə alaraq, məlum məsələyə dair qeyri-peşəkar şərhlərə və əsassız iddialara son qoyulmasını məqsədəuyğun hesab edirik”, - deyə Müdafiə Nazirliyinin məlumatında bildirilir.


Marşallar üçün mövsümün ilk təlimi keçirilib - FED.az\nMarşallar üçün mövsümün ilk təlimi keçirilib\n09:19 6 Mart 2017\nÖtən həftə Bakı Şəhər Halqası Əməliyyat Şirkətinin (BŞH) İdman Əməliyyatları şöbəsi martın 4-ü “Fairmont” hotelində Formula 1 Azərbaycan Qran Prisində iştirak edəcək marşallar üçün “Formula 1-ə giriş” adlı ilk təlimini keçirib.\nTəlim çərçivəsində marşallara builki Formula 1 Dünya Çempionatında baş verən dəyişikliklər və 2017 Formula 1 Azərbaycan Qran Prisi ərəfəsində marşallıq fəaliyyətinə dair ətraflı məlumat verilib. Bununla yanaşı, yeni seçilmiş marşallar təlim zamanı Formula 1 yarışının əsas xüsusiyyətləri və ümumilikdə marşallıq fəaliyyəti ilə yaxından tanış olublar.\nTəlimin keçirilməsində əsas məqsəd marşallara Formula 1 çempionatında baş verən yenilikləri çatdırmaq və yeni seçilmiş marşalların ötən ildən etibarən Qran Pri yarışlarında iştirak edən marşallarla tanışlıq qurmasını təmin etməkdir.\nBŞH-nın İdman Əməliyyatları şöbəsinin və Bakı Marşallar Klubunun (BMK) rəhbəri Çingiz Mehdiyev marşallar üçün yeni mərkəzin yaxında istifadəyə veriləcəyini deyib: “Biz bu gün Formula 1 yarışlarının ayrılmaz hissəsi olan marşallar üçün Formula 1 və marşallıq fəaliyyəti haqqında mövsümün ilk təlimini təşkil etdik. Məqsədimiz klubumuzun üzvləri olan və bu il yeni seçilmiş marşallara Formula 1 haqqında geniş məlumat vermək və marşallıq fəaliyyətinin önəmli məqamlarını çatdırmaq idi.\nBir yeniliyi nəzərinizə çatdırmaq istərdim ki, marşallar üçün təlimlər yaxın zamanda açılışını planlaşdırdığımız yeni Marşal Mərkəzində baş tutacaq. Mərkəzdə 10-a yaxın təlim otağı, zəruri avadanlıqlar və praktika təlimləri üçün nəzərdə tutulan kiçik trek olacaq və marşallar burada yarışı gerçəkliyinə uyğun şəkildə simulyasiya etmək imkanı əldə edəcəklər”.\nMövsümün ilk təlimində ümumilikdə 700-dən çox marşal iştirak edib və bu marşalların əksəriyyəti ötən ildən etibarən fəaliyyət göstərir. BMK-nın ulduz səfiri Murad Dadaşov da təlimə qatılaraq bütün marşallara gələcək işlərində uğurlar arzulayıb.\nBŞH-nin İdman Əməliyyatları şöbəsi ictimaiyyətin nəzərinə çatdırır ki, marşallıq proqramına qeydiyyat artıq başa çatıb və indiyədək 5 mindən çox şəxs marşal olmaq üçün proqrama müraciət edib.


AVSTRALİYADA SEKS PARTİYASI QEYDƏ ALINDI\nAvstraliyanın Mərkəzi Seçki Komissiyası avqustun 8-də yeni siyasi partiyanı - Avstraliya Seks Partiyasını (Australian Sex Party) qeydə alıb.\nLent.az-ın "The Sydney Morning Herald" nəşrinə istinadən məlumatına görə, Seks Partiyası hələ 2008-ci ilin noyabrında təsis edilib, lakin qeydiyyat məsələsi bu vaxtadək yubanıb.\nPartiyanın lideri xanım Fiona Patten (Fiona Patten) bildirib ki, çoxları Seks Partiyasının yaranmasının və MSK tərəfindən qeydə alınmasının əleyhinə çıxıblar.\nPatten bildirib ki, 2011-ci il aprelin 16-da Avstraliya Senatına keçiriləcək seçkilərdə partiyasından namizəd olmaq fikrindədir.\nAvstraliya Seks Partiyasının devizi belədir: "Biz seksə ciddi yanaşırıq" (Were serious about sex).\nPartiyanın üzvləri, seksə aid məsələlərin açıq müzakirə edilməsini, məktəblərdə icbari seksual təhsil verilməsini və "Viaqra"nın güzəştlə satılan dərmanlar siyahısına salınmasını tələb edirlər.


“Azərsu”yun adından pul tələb edən dələduz peyda oldu - Qanunla.Az\n03.09.2021 - 16:48\n“Azərsu”yun adından pul tələb edən dələduz peyda oldu\nBakı şəhəri Sabunçu rayonu ərazisində özünü “Azərsu” Açıq Səhmdar Cəmiyyətinin əməkdaşı kimi təqdim edərək vətəndaşları aldadan şəxs peyda olub. Hələlik şəxsiyyəti müəyyənləşdirilməyən və özünü Əli kimi təqdim edən şəxs debitor borca görə suyun kəsilməməsi müqabilində abonentlərdən pul tələb edib.\nQanunla.Az xəbərinə görə, “Azərsu” ASC-nin Sabunçu rayon Sukanal İdarəsinin mühəndisi Elçin Quliyev ərazidə olarkən bir neçə abonent bildirib ki, sizdən əvvəl başqa bir əməkdaşınıza nəğd qaydada pul ödəyiblər. Ərazidəki müşahidə kameralarından həmin şəxsin görüntüsü əldə edilib. Aşkar olunmuş hal üzrə faktlar və sənədlər araşdırılması üçün hüquq-mühafizə orqanlarına təqdim edilib.


28 may - tariximizin və milli yaddaşımızın həlledici məqamı - Əli Həsənov » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nDəyərli, əziz həmvətənlər!\n102 il bundan əvvəl TransQafqaz Seyminin müsəlman fraksiyasını təmsil edən 26 istiqlalçı azərbaycanlı vətənpərvər Tiflisin Canişin Sarayında bir araya gələrək Azərbaycan Milli Şurasının tarixi iclasını keçirdilər və İSTİQLAL BƏYANNAMƏSİNİ qəbul etdilər. Bu günlərdə bütün xalqımız bu əlamətdar milli bayramı- Respublika Gününü qeyd edir. Qəlbi doğma Vətənimizlə döyünən bütün soydaşlarımızı bu bayram münasibətilə ürəkdən təbrik edirəm və 28 Mayın tarixi yaddaşımızda həkk etdiyi bəzi məqamlar haqqında qənaətlərimi sizlərlə paylaşmaq istəyirəm. Fikrimcə, tarix təkcə keçmişdə yaşanan hadisələrin nəql edilməsi deyil, həm də insanlara bugünkü həyatlarını qurmaq və gələcək fəaliyyətlərini konfiqurasiya etmək üçün lazımdır. Bu nöqteyi-nəzərdən, tarix davamlı olaraq öyrənilir, yazılır və hər yaşanmış günün real səlnaməsi yaradılır.\n1. Müvəqqəti Milli Şuranın qəbul etdiyi "İstiqlal Bəyannaməsi”ndə Azərbaycan respublika idarə üsullu demokratik və dünyəvi dövlət elan olunuru. Milli Şura özünün bu seçimi ilə müsəlman Şərqinə ilk dəfə demokratik-dünyəvi xalq respublikası məfkurəsini və idarə üsulunu gətirdi, Azərbaycan xalqının adını belə bir ilkə imza atan xalq və dövlət kimi tarix səlnaməsinə əbədi həkk etdi;\n2. Milli Şuranın Cənubi Qafqazda adında "Azərbaycan” ifadəsi olan müstəqil bir dövlətin yaradılması haqqında qəbul etdiyi qərar və bu dövlətin yaradılması istiqamətində başlatdığı fəaliyyət tarixdə ilk dəfə "Azərbaycan” adını daşıyan müstəqil dövlətin yaradılmasını və azərbaycanlıların vahid xalq olaraq milli konsolidasiyasını təmin etdi. 28 may tarixində xalqımızın uzun illər boyu uğrunda mübarizə apardığı müstəqil dövlət arzusu gerçəkləşdi;\n3. Məlumdur ki, XVlll-XIX əsrlərdə İran, Osmanlı və Rusiya arasında gedən çoxillik müharibələr nəticəsində azərbaycanlıların məskunlaşdığı tarixi torpaqlar əhalisi ilə birlikdə Şimali, Cənubi və Qərbi Azərbaycan olmaqla üç yerə bölünmüşdü. Sonrakı təxminən yüz illik tarix ərzində bu torpaqlarda müxtəlif idarəçilik statusu və adlar altında - xanlıqlarda, əyalətlərdə, vilayətlərdə yaşayan azərbaycanlılar fərqli mənəvi dəyər və sivilizasiya daşıyıcıları olan üç dövlətin təbəəsi olmaq məcburiyyətində qalıblar. Azərbaycanlılar bu dövlətlərin tərkibində vahid xalq kimi formalaşa bilməyərək və milli-etnik konsolidasiya imkanlarından məhrum olaraq, sonrakı həyatlarını ümumşiə (İran), ümumtürk (Osmanlı), şirvanlı, gəncəli, bakılı, lənkəranlı, naxçıvanlı və başqa adlar altında (Rusiya) sürdürməli olmuşlar. Bir vaxtlar xanlıqlar şəklində işğal olunaraq ayrı-ayrı əyalətlər kimi Rusiya imperiyasının tərkibinə birləşdirilən Şimali Azərbaycan əraziləri 1918-ci il mayın 28-də AXC-nin elan olunması ilə "Azərbaycan” adlı dövlət olaraq onun tərkibindən ayrıldı və "azərbaycanlılar”ın vahid xalqa çevrilməsinin əsası qoyuldu. Beləliklə, ərazilərimizin və xalqımızın uzun illər boyu itirilmiş adı – "Azərbaycan”və "azərbaycanlılar” anlayışı dövlətyaradan məfhum kimi rəsmi şəkildə tarixə həkk olundu. Rusiyanın tərkibindən ayrılmış Şimali Azərbaycanda Azərbaycan xalqının vahid etnik-milli konsolidasiya imkanları reallaşmağa və vahid dövlətçilik ənənələri bərpa edilməyə başlandı. Bununla da Azərbaycan təkcə Qafqazda deyil, bütün Yaxın və Orta Şərq regionunda geosiyasi nümunə kimi ciddi bir amilə çevrildi. Azərbaycan Xalq Cümhuriyyəti bütün müsəlman və türk dünyasına, istismar altında inləyən ayrı-ayrı şərq xalqlarına müstəmləkə zülmündən azad olmağın və müstəqil dövlət yaratmağın mümkünlük örnəyini göstərdi;\n13. 1920-ci ilin əvvəllərindən başlayaraq bolşeviklərin Azərbaycanla bağlı planlarının reallaşması üçün əlverişli beynəlxalq şərait yarandı. Keçmiş Antanta ölkələrinin bir qisminin bolşevizmi beşiyində boğmaq və Osmanlı imperiyasının keçmiş mülklərinə sahib çıxmaq istəkləri yaxın keçmişədək bir-biri ilə düşmən olan Türkiyə ilə bolşevik Rusiyasının yaxınlaşması nəticəsində süquta uğradı. Birinci Dünya müharibəsində məğlub olan Türkiyə bu zaman ikihakimiyyətlilik şəraitində yaşayırdı. Bunlardan biri paytaxtı İstanbulda olan Osmanlı hakimiyyəti, digəri isə 1920-ci il aprelin 23-də Ankarada qurulan Türkiyə Böyük Millət Məclisinin nəzarətində olan İstiqlal Hökuməti idi. Türkiyənin özünün vahid milli dövlət olaraq gələcəyi təhlükə qarşısında qalmışdı və istiqlal savaşı çox çətin bir şəraitdə keçirdi. Belə bir şəraitdə daşnak Ermənistanı da bir tərəfdən Anadolu torpaqlarına sahib olmaq və bu ərazilərdə öz müstəqil dövlətini yaratmaq üğrunda Türkiyəyə qarşı ikinci cəbhə açmışdı. İki cəbhədə hərbi əməliyyatlar aparmaq Ankara üçün çox çətin idi. Odur ki, TBMM hökumətinin başçısı Mustafa Kamal Paşa o zaman "Anadoluda gözü olmayan” Rusiya bolşevikləri ilə müttəfiqlik münasibətləri yaratmağı vacib sayaraq, sovet hökumətinə "ümumi düşmənə qarşı mübarizədə müttəfiqlik barədə” müraciət etdi. Müraciətdə Türkiyə tərəfi Cənubi Qafqazın bolşevik hakimiyyətinə güzəştə gedilməsi müqabilində Rusiyayanın və erməilərin Türkiyə ərazilərinə olan bütün iddialarının geri götürülməsini və Türkiyənin ərazi bütövlüyünün tanınmasına dəstək verməsini təklif edirdi. RSFSR xalq xarici işlər komissarı G.Çiçerin az sonra bu müraciətə verdiyi cavab məktubunda Türkiyə ilə müttəfiqlik üçün tələb olunan bir sıra siyasi və ərazi məsələləri ilə yanaşı, Cənubi Qafqazın gələcəkdə Rusiyanın tam təsir dairəsinə verilməsi tələbini də qoyurdu. Beləliklə, bolşevik Rusiyası ilə Türkiyənin İstiqlal hakimiyyəti arasında yaranan müttəfiqlik müsəlman-türk dünyası üçün müəyyən itki hesabına olsa da, baş tutdu. Bu müttəfiqlik Avropa və dünya ölkələri tərəfindən yenicə tanınmağa başlayan Cənubi Qafqazın hər üç yeni dövlətinin, o cümlədən də Azərbaycan Xalq Cümhuriyyətinin taleyini həll erdi. Mustafa Kamal hökuməti 1920-ci ildə belə hesab edirdi ki, Azərbaycanda Türkiyənin müttəfiqi kimi çıxış edən bolşevik Rusiyasının siyasi xəttini davam etdirən müvafiq bir rejimin qurulması daha əhəmiyyətli olacaqdır. Azərbaycan xalqı həmin dövrdə istiqlal savaşında türk xalqının yanında idi və söz yox ki, heç bir vəchlə qardaş Türkiyənin məğlub olmasını istəmirdi. Odur ki, türk xalqına yardım edən istənilən qüvvəyə, o cümlədən də bolşeviklərə rəğbət bəsləməyə hazır idi;\n15. Azərbaycan Xalq Cümhuriyyətinin fəaliyyət göstərdiyi məkanda yaradılmış Azərbaycan SSR 70 ildən çox bir müddət ərzində Sovet İttifaqı tərkibində öz varlığını və xalqının milli mentalitetini qorudu, respublika inkişaf etdi və müstəqilliyini yenidən bərpa etmək üçün tarixi məqamın yetişməsini gözlədi. 1991-ci ildə SSRİ-nin dağılması nəticəsində xalqımız belə bir fürsəti qazandı və öz müstəqilliyini yenidən bərpa etdi. Tarixi ənənələrə uyğun olaraq Azərbaycan Respublikası adlandırılan müstəqil dövlətimiz 1993-2003-cü illərdə ümummilli lider Heydər Əliyevin rəhbərliyi altında özünü Azərbaycan Xalq Cümhuriyyətinin varisi elan etdi, daxili və xarici siyasətini onun demokratik və dünyəvilik kursuna uyğunlaşdıraraq, dövlət quruculuğu prosesini uğurla həyata keçirdi və müstəqilliyinin dönməzliyini təmin etdi. Hazırda Prezident İlham Əliyevin rəhbərliyi altında və qardaş Türkiyə Cümhuriyyəti ilə strateji tərəfdaşlıq şəraitində öz inkişafının yüksək zirvəsinə qalxmış Azərbaycan Respublikası bütün Xalq Cümhuriyyəti qurucularının, onların müstəqil dövlətçilik arzularını əbədiləşdirən ümummilli lider Heydər Əliyevin, o cümlədən "zamanı gələndə Azərbaycan Türkiyənin də yaxından dəstəyi ilə yenə öz müstəqil dövlətinə qovuşacaq” amalı ilə yaşayan böyük Atatürkün nurlu xatirəsinə ən böyük mükafatdır.\nAzərbaycan Respublikasının Prezidenti yanında Dövlət İdarəçilik Akademiyasının Beynəlxalq münasibətlər və xarici siyasət kafedrasının müdiri,


Cəbhədə gərginlik artdı » Qadin.Net ~ İlk milli qadın portalı\nCəbhə xəttində atəşkəs yenidən pozulub.Müdafiə Nazirliyindən ANS PRESS-ə verilən məlumata görə, cəbhənin müxtəlif istiqamətlərində sutka ərzində atəşkəs rejimi ümumilikdə 55 dəfə pozulub.Erməni silahlı bölmələri Ermənistan Respublikasının Berd rayonunun Çinari, Mosesqex və Ayqepar kəndlərində yerləşən mövqelərdən Tovuz rayonunun Ağbulaq və Əlibəyli kəndlərində, İcevan rayonunun Berkaber və Paravakar kəndində yerləşən mövqelərdən Ağstafa rayonunun Köhnəqışlaq, Qazax rayonunun Qızılhacılı kəndində yerləşən mövqelərimizi atəşə tutublar.Ağdam rayonunun Yusifcanlı, Cəvahirli, Şıxlar, Mərzili, Sarıcalı, Kəngərli, Şuraabad, Qaraqaşlı, Xocavənd rayonunun Kuropatkino, Füzuli rayonunun Horadiz, Qaraxanbəyli, Aşağı Veysəlli, Aşağı Seyidəhmədli kəndləri yaxınlığında, həmçinin Goranboy, Füzuli və Xocavənd rayonları ərazisindəki adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub. Qarşı tərəf cavab atəşi ilə susdurulub.\nÖtən gün də cəbhənin müxtəlif istiqamətlərində sutka ərzində atəşkəs rejimi pozulub. Dekabrın 14-də atəşkəs 53 dəfə pozulub.\nErməni silahlı bölmələri Ağdam rayonunun Yusifcanlı, Şıxlar, Mərzili, Qaraqaşlı, Cəvahirli, Xocavənd rayonunun Kuropatkino, Füzuli rayonunun Horadiz, Qorqan, Qaraxanbəyli, Aşağı Seyidəhmədli, Aşağı Veysəlli, Cəbrayıl rayonunun Mehdili kəndləri yaxınlığında, həmçinin Goranboy, Xocavənd və Füzuli rayonları ərazisindəki adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub.\nAllah əsgər və zabitlərimizə yar olsun. namərdlərə heç imkan verməsin.\nBizde isde bir nefer var,qeyd olunan rayonlardan biridir ana veteni...Bu xeberi oxuyanda deyir "men orda olmaliyam, burda yox, ermenilerin basina oyun acaram", deyirem ki, gedin bu muharibe bitsin de...\nEh Allah esgerlerimizi qorusun...


Meksikada COVID-19-dan 26 381 insan ölüb - İki sahil\n25 sentyabr 2020 03:38 Bütün xəbərlər Haqqımızda Əlaqə\n28 iyun 2020 09:43\nMeksikada COVID-19-dan 26 381 insan ölüb\nMeksikada son sutkada koronavirus infeksiyasına yoluxma halları 4 410 artıb.\n“Report” RİA “Novosti”yə istinadən xəbər verir ki, bu barədə Səhiyyə naziri Rikardo Kortes bildirib. O, qeyd edib ki, bununla da ölkədə COVID-19 xəstələrinin sayı 212 802 nəfərə çatıb.\n“Bugünkü gün Meksikada 212 802 insanda COVID-19 xəstəliyi təsdiq edilib. Təəssüf ki, bu xəstəliyin ağırlaşdırıcı hallarından 26 381 insan ölüb”, - o mətbuat konfransında deyib.\nHazırda hakimiyyət orqanları daha 67 099 pasiyentin koronavirusa yoluxma halını və 1 972 nəfərin bu virusdan ölümü ilə bağlı şübhəli halları araşdırır.\nSon bir gir gündə Şimali Amerika ölkəsində koronavirusdan daha 602 nəfərin öldüyü təsdiq edilib.


IBSA Cüdo üzrə Qran-Pri yarışlarının ikinci günündə Azərbaycan daha çox medal qazanmağı hədəfləyib – Baku 2019\nIBSA Cüdo üzrə Qran-Pri yarışlarının ikinci günündə Azərbaycan daha çox medal qazanmağı hədəfləyib\nby Pervane Baqirova\nRovshan Safarov: The current European champion is determined to add to his international medals\nParalimpiya əfsanəsi İlham Zəkiyev Azərbaycanın medal qazana biləcək idmançıları sırasındadır. Milli komanda da öz növbəsində Bakıda keçirilən IBSA Cüdo üzrə Qran-Pri yarışlarının ikinci gününə hazırlaşır.\nİkiqat Paralimpiya çempionu və altıqat Avropa çempionu +100 kq ağır çəki kateqoriyasında olan güclü bir rəqiblə qarşılaşacaq. Əgər Zəkiyev hazırki dünya çempionu iranlı Mohammadreza Kheirollahzadehi məğlub etməli olsa, onun öz təcrübəsinə və həmyerlilərinin tam dəstəyinə ehtiyacı olacaq.\n-100 kq çəki kateqoriyasında Kamil Ağayev iştirak etdiyi ilk beynəlxalq yarışda Azərbaycan bayrağını dalğalandırarkən, -90 kq çəki kateqoriyasında Rövşən Səfərov və Ramin Əliyevin daha da irəliləyəcəyinə ümid edilir.\nSəfərov hazırki Avropa çempionudur və 2016 Rio Paralimpiya Oyunlarında bürünc medal qazanmışdır. Beynəlxalq yarışlarda iştirak edərək çoxsaylı medallar qazanan 31 yaşlı atlet Azərbaycanın milli para-cüdo komandasının ən təcrübəli idmançılarından biridir.\nKişi atletlər kimi Azərbaycanın qadın cüdoçuları da yarışın ikinci günündə üç çəki kateqoriyası üzrə yarışacaqlar.\n-63 kq çəki kateqoriyası üzrə 2017 Avropa Çempionatında qızıl medal qazanan və həmin ildə Qran Slam titulu əldə edən Xanım Hüseynova fəxri kürsüdə yer tutmaq ehtimalı yüksək olan idmançılardan biridir.Yalnız yeddi idmançının iştirak etdiyi bu kateqoriyada atlet ən yaxşı cüdoçulardan biri hesab olunan isveçli Nicolina Pernheim ilə qarşı-qarşıya gələcək.\nSambo üzrə beşqat dünya çempionu, 47 yaşlı Zülfiyyə Hüseynova ilk dəfə olaraq cüdo üzrə beynəlxalq yarışda iştirak edir. -70 kq çəki kateqoriyasında, zəngin təcrübəsi olan Hüseynovanın qarşılaşmasını yaxından izləməyə dəyər.\nAzərbaycan milli komandasından +70 kq ağır çəki kateqoriyasında iki güclü atlet, Dürsədəf Kərimova və Xatirə İsmiyeva yarışacaq. Hər iki atlet ilk dəfə olaraq beynəlxalq yarışda iştirak edir və zəngin təcrübə əldə etməklərinə baxmayaraq onların fəxri kürsünün ən yüksək pilləsində yer tutmaq ehtimalı qeyri-müəyyəndir. Buna baxmayaraq, Heydər Əliyev adına İdman Kompleksində keçirilən yarışa gələn azərbaycanlı azərkeşlərin dəstəyi ilə hər şey mümkündür.\nIBSA Cüdo üzrə Qran-Pri yarışlarının ilk günündə Azərbaycanın milli komandası ümumilikdə doqquz medal qazanıb. Kişi idmançılar beş, qadın idmançılar isə dörd medal qazanıb. Bura qızıl medal qazanmış Vüqar Şirinli, Sevda Vəliyeva və Şahanə Hacıyeva da daxildir.\n35 ölkədən 212 atlet IBSA (Beynəlxalq Görmə Məhdudiyyətli İdmançılar Assosiasiyası) Cüdo üzrə Qran-Pri yarışlarında iştirak edir. Yarış Bakıda keçirilir və Azərbaycan Milli Paralimpiya Komitəsi tərəfindən təşkil olunub.


13:45 07 Mart 2013 Oxunub : 2403\n“Hökumət Ödəniş Portalının Yaradılması” layihəsi Azərbaycan Mərkəzi Bankının sifarişi ilə “CMA Small System” və SINAM şirkətləri tərəfindən həyata keçirilir. Layihə 2012-ci ilin yanvar ayından reallaşdırılır və yaxın zamanlarda başa çatacaq.\nHökumət Ödəniş Portalının yaradılmasının əsas məqsədi respublika iqtisadiyyatında nağdsız ödənişlər dövriyyəsinin genişləndirilməsi, büdcə ödənişləri prosesinin sadələşdirilməsi, həmçinin “elektron hökumət”in yaradılması çərçivəsində reallaşdırılan layihələrin milli ödəniş sisteminin infrastrukturu ilə inteqrasiyasıdır. Sözügedən layihə çərçivəsində hazırkı KÖMİS sisteminin texniki platformunun təkmilləşdirilməsi, həmçinin ölkədə həyata keçirilən “elektron hökumət” konsepsiyası çərçivəsində yeni funksional imkanlar yaradılır.\nAPA-nın xəbərinə görə, hazırda SINAM şirkətinin mütəxəssisləri layihə çərçivəsində veb-servis funksionalının tətbiqini başa vurub. Veb-servis funksionalı sistemə qoşulmuş təşkilatlara verilənlər bazasını real zaman rejimində yeniləşdirməyə imkanı verir. Veb-servis texnologiyasının tətbiqindən əvvəl ödəmələr haqqında məlumatlarda gecikmələr olurdu. Veb-servis texnologiyasının tətbiqindən sonra isə məlumatlar real zaman rejimində yenilənəcək. Daxili İşlər Nazirliyinin xətti ilə olan ödəmələr artıq veb-servis texnologiyası üzərində qurulmuşdur. Hazırda digər dövlət təşkilatlarının bu texnologiya vasitəsilə sistemə qoşulması istiqamətində iş gedir.\nQeyd edək ki, KÖMİS sistemi 2008-ci ildən müvəffəqiyyətlə işləyir və hazırda kommunal ödənişlərin (elektrik enerjisi, qaz, su), yol hərəkət qaydalarının pozulmasına görə cərimələrin, sosial sığorta ödənişlərinin, həmçinin vergi ödənişlərinin qəbulunu həyata keçirir. Dövlət Ödəniş Portalının tam tətbiqindən sonra digər təşkilatların da bu sistemə qoşulması başa çatdırılacaq.\nMərkəzi Bankın klirinq sistemi ilə inteqrasiya sayəsində ödənişlər real zaman rejimində həyata keçirilir. Sözügedən sistem vasitəsilə ödənişlər bütün sistemə qoşulmuş bank və “Azərpoçt” şöbələrində, həmçinin plastik bank kartları ilə bankomatlarda də qəbul olunur. Bundan əlavə, internetlə də, yəni apus.az saytı vasitəsilə də məsafədən ödəniş etmək imkanı mövcuddur.\nSistem həmçinin o baxımdan da rahatdır ki, burada ödənişlərin arxivinə nəzər yetirmək və ödəniş qəbzlərini çap etmək olar. Burada həmçinin ödəniş qəbzlərinin vergi ödəyicisinin elektron ünvanına göndərilməsi funksiyası da mövcuddur.\nApus.az saytındakı məlumata əsasən bu günə kimi KÖMİS sisteminə 59 qurum qoşulub ki, onlardan da 46-sı maliyyə təşkilatlarıdır. 700-ə yaxın ödəniş məntəqəsində bu təşkilatların abonentlərinə borclar haqqında məlumatlar çatdırılır və xidmət haqları qəbul edilir. Hazırda sistemdə gündəlik emal olunan sənəd sayı 35-50 min arasında dəyişir. Həmçinin respublikada fəaliyyət göstərən “MilliKart” MMC və “AzəriCard “MMC kimi kart prosessinq mərkəzləri sistemə inteqrasiya olunmuş və bu mərkəzlərdə xidmət olunan bankların müştəriləri bankomat şəbəkəsindən və KÖMİS-in www.apus.az İnternet servis xidmətindən istifadə etməklə borcları haqqında məlumatları ala, ödəniş kartları vasitəsilə ödənişlərini apara bilirlər. Sistemə 4 mln-dan çox abunəçi haqda məlumat yüklənib. Statistikaya görə, 2012-ci ildə sistem vasitəsilə 481,2 mln. manat həcmində ödəniş həyata keçirilib. Gündəlik orta ödəmələrin həcmi 1,5 mln. manat olmuşdur.


Masallıda heyvanlar peyvəndləndi | Online ictimai-siyasi qəzet\nMasallıda heyvanlar peyvəndləndi\nTarix: 29.03.2019 | Saat: 15:58:00\nBölmə:Bölgə Sosial | çapa göndər\n2019-cu ilin yanvar ayının ilk günlərindən başlayaraq Masallı rayonunda heyvanlar arasında profilaktik peyvəndləmə və diaqnostik müayinə tədbirləri aparılır.\nKənd Təsərrüfatı Nazirliyi yanında Dövlət Baytarlıq Xidməti bildirir ki, hazırda ölkədə olduğu kimi, Masallı rayonunda da "Epizootiya əleyhinə profilaktika və diaqnostika tədbirlər planı"na uyğun xüsusi təhlükəli xəstəliklərə qarşı profilaktik peyvəndləmə, diaqnostik müayinə, dezinfeksiya və digər tədbirlər davam etdirilir. Bu tədbirlər Masallı Rayon Baytarlıq İdarəsinin 13 sahə baytarlıq məntəqəsi tərəfindən rayonun bütün 104 kənd, 2 qəsəbə və 1 şəhərində aparılır.\nHazırda Masallı Rayon Baytarlıq İdarəsi tərəfindən Şərəfli kəndi ərazisində yerləşən Şükürov İlkin Mirzəxan oğluna məxsus kəndli (fermer) heyvandarlıq təsərrüfatında saxlanılan 226 baş iribuynuzlu heyvanlar arasında dabaq xəstəliyi əleyhinə peyvəndləmə aparılıb. Eləcə də həmin təsərrüfatlarda ilin əvvəlində qarayara xəstəliyi əleyhinə profilaktik tədbir icra edilib. Qeyd edək ki, həmin təsərrüfatda 92 baş süd verən heyvan saxlanılır və gündəlik 560 litr süd istehsal edilir. Eləcə də təsərrüfatda il ərzində 30 tona yaxın ət istehsal olunur. Təsərrüfatda həm də 400 baş xırdabuynuzlu heyvan saxlanılır.\nÜmumiyyətlə, 2019-cu ilin yanvar ayından başlayaraq bu günə kimi rayonun ayrı-ayrı təsərrüfatlarında 73348 baş iribuynuzlu, 705 baş təkdırnaqlı heyvanda qarayara, 610 baş sahibli itdə quduzluq, 525880 baş cücədə nyukasıl (“La-sota” ştammı ilə), 73156 baş iribuynuzlu heyvanda dabaq xəstəliklərinə qarşı peyvəndləmə tədbirləri aparılıb.\nHəmçinin həssas heyvanlar arasında bruselyoz xəstəliyini aşkar etmək, xəstəliyin yayılmasının qarşısını almaq məqsədi ilə 7425 baş iribuynuzlu heyvandan qan alınaraq seroloji müayinə edilməsi üçün laboratoriyaya göndərilib. Eləcə də 27500 kvadratmetr sahədə profilaktik dezinfeksiya tədbirləri görülüb.\nMart ayının ilk günlərindən isə Masallı Rayon Baytarlıq İdarəsi tərəfindən sahə baytarlıq məntəqələri arasında iribuynuzlu heyvanların iti yoluxucu nodulyar dermatit xəstəliyinə qarşı aparılacaq vaksinin bölgüsü başa çatdırılıb və peyvəndləmə tədbirinə başlanılıb. Artıq iribuynuzlu heyvanda nodulyar dermatit xəstəliyinə qarşı peyvəndləmə işi aparılır. Ümumiyyətlə, rayonun təsərrüfatlarında heyvanlar arasında aparılan peyvəndləmə tədbirləri “soyuq zəncir” rejiminə riayət olunmaqla həyata keçirilir. Hazırda peyvəndləmə tədbirləri davam etdirilir.\nHazırda Masallı rayonunda vətəndaşların xüsusi mülkiyyətində 72703 baş iribuynuzlu, 90110 baş xırdabuynuzlu, 560 baş təkdırnaqlı, 500000 baş quş və 2450 baş sahibli it mövcuddur.\nMasallı rayonu ərazisində saxlanılan heyvanlarda bundan sonra da peyvəndləmə tədbirləri davam etdiriləcək. Belə ki, iribuynuzlu heyvanlarda nodulyar dermatit, leptospiroz, bruselyoz (Ştam-19 vaksini ilə), xırdabuynuzlu heyvanlarda qarayara, dabaq, çiçək, leptospiroz və digər xəstəliklərə qarşı profilaktik peyvəndləmə tədbirləri aparılacaq. Həmçinin atlarda manqo (göz sınağı müayinəsi), iribuynuzlu heyvanlarda vərəm (allergik müayinə), xırdabuynuzlu heyvanlarda bruselyoz və qoçlarda epididimitə (seroloji müayinə) görə diaqnostik, quşlarda, iri və xırdabuynuzlu heyvanlarda (askaridioz, diktikaulyoz, fassilyoz və s.) koproloji müayinələrin aparılması nəzərdə tutulur.\n21.05.2019 Qaxda heyvanlar peyvəndləndi\n15.05.2019 Onlarla professor, alim yetirən orta məktəb qəzalı vəziyyətdə - “Təhsil Nazirliyi hara baxır?”\n15.05.2019 Gəncədə şəhid ailələri üçün iftar süfrəsi təşkil edilib\n10.05.2019 Rayonlara dolu yağdı\n02.05.2019 Cəlilabadda quşlar "nyukasl"a qarşı peyvəndləndi


Şakir Albalıyev: Azad Cəbrayılımıza səfər, Prezidentimizlə görüş həyatımızın ən xoşbəxt anları kimi yaddaşımıza həkk olundu\nAMEA Folklor İnstitutunun Mifologiya şöbəsinin aparıcı elmi işçisi, filologiya üzrə fəlsəfə doktoru, dosent Şakir Albalıyev Cəbrayıl şəhərində ölkə Prezidenti ilə görüşdə yaşadığı təəssüratları azertag.az ilə bölüşüb.\nAzərbaycan Respublikasının Prezidenti, Ali Baş Komandan İlham Əliyevin oktyabrın 4-də Cəbrayıl ictimaiyyətinin nümayəndələri ilə görüşündə mən də iştirak edirdim. Prezidentlə birgə Cəbrayıl şəhərinin bərpasının təməl daşının qoyulması kimi tarixi anların şahidi oldum. Bu, o demək idi ki, düşmənlərimizin dağıtdıqları şəhərimizi – Cəbrayılımızı biz uzun illər qəlbimizdə yaşatdığımız yurd sevgisi ilə yenidən qurub-tikəcəyik, Cəbrayıl şəhərini yenidən abad edəcəyik. Hörmətli Prezidentimizin Cəbrayıl ictimaiyyəti ilə görüşünün mahiyyətində də elə bu məqsəd dayanırdı. Bu, o deməkdir ki, rayonumuzda həyat yenidən canlanacaq.\nBu fikirləri AZƏRTAC-a “Xudafərin” qəzetinin baş redaktoru filologiya üzrə fəlsəfə doktoru Şakir Albalıyev Cəbrayıla səfərlə bağlı təəssüratlarını bölüşərkən deyib.\n“Hər kəs yaxşı xatırlayır. Ulu öndər Heydər Əliyev həmişə deyirdi ki, qaçqın və məcburi köçkünlərin problemləri dövlətimizin bir nömrəli problemidir. Prezident İlham Əliyev də həmişə bu məsələni diqqətdə saxlayıb. Qısa müddətdə çadır düşərgələri ləğv olundu, məcburi köçkünlər üçün yüksək səviyyəli şəhərciklər salındı. Prezidentimiz deyirdi ki, bu, müvəqqətidir, biz doğma torpaqlarımıza qayıdacağıq. Həmin gün gəlib çatdı. 44 günlük Zəfər yürüşümüz nəticəsində dədə-baba torpaqlarımız işğalçılardan azad edildi və bərpa işlərinin təməli qoyuldu”, - deyə Ş.Albalıyev qeyd edib.\nO vurğulayıb ki, oktyabrın 4-də Cəbrayılın azad olunmasının birinci ildönümündə rayon ictimaiyyətinin nümayəndələrinin Cəbrayıla gəlişi könüllərin sevindiyi gün idi. Prezidentimiz, Müzəffər Ali Baş Komandanımız İlham Əliyev qəlbimizi güldürür, könlümüzü sevindirirdi. Ekran qarşısından bizə baxan tamaşaçılar da bu xoş və səmimi ovqatı açıq-aydın görürdülər. Respublikamızın Əməkdar artistləri Yaqut Abdullayeva ilə İlkin Əhmədovun şaqraq zəngulələri də bu xoş anların ifadəsi idi. Hətta görüş o dərəcə səmimi idi ki, ürəklənib Prezidentə yaxınlaşdım, əlimdəki “Xudafərin” qəzetini göstərdim və yığcam informasiya verdim.\nBir sözlə, dövlətimizin başçısı ilə görüşdə kövrək və duyğulu anlar yaşandı. Prezident bizimlə həm kollektiv, həm də hər birimizlə ayrı-ayrılıqda şəkil çəkdirdi. Azad Cəbrayılımıza bu səfər, Prezidentimizlə bu görüş həyatımızın ən unudulmaz, ən xoşbəxt anları kimi yaddaşımıza həkk olundu.


Qızlar, bunları mütləq bilməlisiniz » Qadınla.Com - Qadınlar Birİncidir!\nDodaqlarınızın gözəl olması üçün hər gün istifadə etdiyiniz parladıcılar bitibmi? Hər ay yenisini almaq yerinə evdə özünüz hazırlayın. Bunun üçün 6 xörək qaşığı rəndələnmiş balmumu, 6 xörək qaşığı susam yağı və 2 çay qaşığı balı bir qabın içinə boşaldın və qarışdırın. Daha böyük bir qabın içinə isti su qoyaraq bayaqkı qabı onun içinə yerləşdirin və bütün ərzaqların əriməsini gözləyin. Yumşalıb məcun halına gəldikdən sonra qabı alın. Soyuyub qatılaşmasını gözləyin və qaşıqla qarışdırın. Bu məhlulu köhnə və bitmiş krem qabına töküb saxlaya bilərsiniz. loading... 100


Güləş yığmalarımız Rio olimpiadasına qazanılan vəsiqələrin sayına görə ilk üçlükdədir\nİdman 22 Sentyabr 2015 15:55 (UTC+04:00)\n7-12 sentyabr 2015-ci il tarixdə Amerika Birləşmiş Ştatlarının Las Veqas şəhərində güləş üzrə böyüklər arasında növbəti dünya çempionatı keçirilib. Bu çempionatı digərlərindən fərqləndirən ən mühüm cəhət yarışda 2016-cı ildə Braziliyanın Rio-de-Janeyro şəhərində keçiriləcək XXXI Yay Olimpiya Oyunlarına vəsiqələrin qazanılması idi.\nAzərbaycanın güləş yığmaları çempionatda ümumilikdə 23 idmançı ilə təmsil olunub. Güləşçilərimiz Rio olimpiadasında iştirak üçün mümkün 18 vəsiqədən 11-ni elə ilk cəhddə qazanaraq öz qələbə ənənələrini davam etdirdi. Dünya çempionatında yunan-Roma güləşçilərimizdən Rövşən Bayramov (59 kq), Elvin Mürsəliyev (75 kq), Saman Təhmasibi (85 kq) və Sabah Şəriəti (130 kq), qadın güləşçilərdən Mariya Stadnik (48 kq), Anjela Doroqan (53 kq) və Yuliya Ratkeviç (58 kq), sərbəst güləşçilərdən Toğrul Əsgərov (65 kq), Məhəmmədhacı Xatiyev (86 kq), Xetaq Qazyumov (97 kq) və Cəmaləddin Məhəmmədov (125 kq) Olimpiya Oyunlarına vəsiqə əldə edib.\nAzərbaycan Güləş Federasiyasından (AGF) Trend-ə verilən məlumata görə, qazanılan Olimpiya vəsiqələrinin ümumi sayına görə Azərbaycan yalnız Rusiyadan (12 vəsiqə) geri qalıb. Ayrı-ayrı növlər üzrə çempionatın yekunlarına nəzər salsaq görərik ki, hər üç güləş yığmamız Rio Olimpiadasına əldə etdiyi vəsiqələrin sayına görə ilk üçlükdə qərarlaşıb.\nBelə ki, çempionatın ilk günlərində mübarizə aparan yunan-Roma güləşi üzrə yığmamız olimpiadaya 4 çəkidə vəsiqə qazanaraq Rusiya ilə ilk sıranı bölüşüb. Güləşçilərimiz 59, 75, 85 və 130 kq çəki dərəcələrində fərqlənib. Sonrakı yerləri tutan İran və Ukrayna yığmaları isə hərəyə 3 vəsiqə əldə edə bilib.\nRio olimpiadasına qazanılan digər 4 vəsiqə sərbəst güləşçilərimizin payına düşüb. 65, 86, 97 və 125 kq çəki dərəcələrində olimpiadaya vəsiqə qazanan sərbəst güləş yığmamız lisenziya sayına görə Rusiya (6) və İrandan (5) sonra üçüncü sırada qərarlaşıb. Gürcüstan və Monqolustan yığmaları da hərəyə 4 vəsiqə qazanıb.\nQadın güləşçilərimiz isə bu mundialda olimpiadaya 6 mümkün vəsiqədən 3-nü təmin edib. 48, 53 və 58 kq-da Olimpiya vəsiqəsi əldə edən yığmamız yalnız Yaponiya (5 vəsiqə) və Çindən (4 vəsiqə) geri qalıb. İsveç qadın yığması da Olimpiya Oyunlarına 3 vəsiqə qazanıb.\n5-21 avqust 2016-cı ildə Braziliyanın Rio-de-Janeyro şəhərində keçiriləcək XXXI Yay Olimpiya Oyunlarında sərbəst güləşçilər 57, 65, 74, 86, 97, 125 kq-da, yunan-Roma güləşçiləri 59, 66, 75, 85, 98, 130 kq-da, qadın güləşçilər isə 48, 53, 58, 63, 69, 75 kq çəki dərəcələrində mübarizə aparacaqlaqr.\nXatırladaq ki, müstəqil Azərbaycanın güləş yığma komandaları indiyə qədər qatıldığı Olimpiya Oyunlarında ümumilikdə 14 medal qazanıb. Bu medallardan 4-nün əyarı qızıldır. Olimpiya medallarından 5-i gümüş, 5-i isə bürünc əyarlıdır.


Ceyhun Bayramlıdan möhtəşəm yazı: "Azərbaycan türklərinin tarixdə sonuncu imperiyası Qacarlar" » Veteninfo.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nƏsas səhifə Ceyhun Bayramlıdan möhtəşəm yazı: "Azərbaycan türklərinin tarixdə sonuncu imperiyası Qacarlar"\nTarix: 04.12.2018 22:49 Oxunma sayı: 712 Bölmə:\nBu şəkillər, bu video-kadrlar və melodiya məni xəyalən bu günlərdən alıb uzaqlara - bir əsr dünənimizə apardı. Qacar mülkü olan İranın hələ viran olmadığı dövrə... Pisi və yaxşısı ilə bir yerdə, o dövlət Azərbaycan türklərinin tarixdə sonuncu imperiyası idi, quzeysə ondan ayrı salınmış bir parça Ürək. Gəlin vaxtımızdan ayırıb o möhtəşəm anlara bu günümüzün gözü ilə baxaq, onları ağ-qara yox, rəngli formada təsəvvür edək. Unikal tarixi görüntülərdir. Bu kadrlarda varlılar da var, kasıblar da, zadəganlar da, hamballar da, Şah və əyanları da var, sadə insanlar da, Şah qvardiyasının əsgər və zabitləri də var, tacirlər də, sənətkarlar da, din xadimləri də.\nÇoxumuz onu tanımırıq. Ancaq o, Azərbaycan türklərinin sonuncu hökmdarı kimi tarixə keçən bir soydaşımızdır. Oğuz Türklərinin Qacar boyundan gələn Qacarlar sülaləsinin sonuncu hökmdarı, bəxtinə 11 yaşında Qacarlar dövlətinin sonuncu Şahı olmaq düşən ƏHMƏD ŞAH QACAR...\nKimin nə deməsindən, nə cür qiymət verməsindən asılı olmayaraq, səhvləri və düzləri ilə birlikdə o, bizim sonuncu Şahımız idi. Bəlkə yeniyetmə idi, bəlkə təcrübəsiz idi, bəlkə kiçilən dünyaya və böyüyən avantüralara, hər şeyi alt-üst edən dünya savaşına uyğun çevik siyasət yürütmək üçün imkanları məhdud bir hökmdar idi. Ölkəsi addım-addım farslaşmaqda, xalq öz dövlətində səfalətə sürüklənməkdə ikən o, bu nəhs gedişatı durdurmağı düşünürdü. Ancaq hökmdar olduğu müddətdə yönətdiyi dövlətin çağdaş, sivil bir dövlətə çevrilməsi üçün bacardığını etməyə çalışdı, Avropa ölkələrinə səyahətə çıxaraq qərbin elmi-texniki nailiyyətlərini əxz edib ölkəsində tətbiq etməyə, dünya ilə ayaqlaşmağa cəhd etdi. Özündən əvvəlki şahların səhvlərinin və qələtlərinin acısını çəkmək də ona düşdü.\nQuzey Azərbaycanda qurulmuş müstəqil Cümhuriyyətimizin Ordu quruculuğuna Qacar xanədanı adından yardım etmək üçün bütün Qacar şahzadələrini Azərbaycan ordusunda zabit kimi xidmət etməyə göndərdi. Quzey Azərbaycanın bir daha Rus işğalına məruz qalmaması üçün onu müstəqil dövlət olaraq rəsmən tanıdı da. Azərbaycanın vahid dövlətdə birləşmək şansının əldən verilməsi də onun hakimiyyətinin son illərinə təsadüf etdi. Səyahətinə də elə doğma Bakıdan başlamışdı. Sonra... Sonra isə bir pers küçüyünün, Şahın atlarına baxan bir mehtərbaşının, bir cangüdənin saray çevrilişi ilə xaricdə ikən hakimiyyətdən uzaqlaşdırıldı və Azərbaycan türklərinin qara günlərini gətirən pers Pəhləvilərin hökmranlığı başlandı. Əhməd şah Qacar ömrünün qalan hissəsini xaricdə mühacirətdə keçirməli oldu və vətənini bir daha görə bilmədi... 130 illik bir Türk xanədanı üçün nə həzin Son!\nBu video-kadrlar sonuncu Qacar şahı Sultan Əhməd şah Qacarın taxta çıxma (inaqurasiya) mərasimini əks etdirir. 1914-cü ilə aiddir.\nBu qeydləri isə tarixdən ibrət dərsləri almağımız üçün paylaşdım. Cılızlıq və kiçiklik sindromundan çıxıb yenidən Böyük olmağımıza, "Günəş altında bizim də yerimiz var" deyimini qürurla deyə biləcəyimiz günlərə ümidimizi itirməyək. Bayrağımızdan, dövlətimizdən, ordumuzdan möhkəm yapışaq, addım-addım o böyük günlərə doğru addımlayaq! Buna dünyada hər xalqdan daha çox bizlər layiqik!


İtaliya KİV-i: İsrail hər gün daha tənha! - Islam Times\nMonday 12 September 2011 - 09:31\nİtaliya KİV-i: İsrail hər gün daha tənha!\nStory Code : 98120\nIslamTimes - İtaliya qəzeti "La Repubblica"da İsrailin məntəqədə baş verən hadisələr səbəbindən günü-gündən tənhalaşdığı yazılır\n"La Repubblica"da dərc olunan xəbərdə, İsrailin Mavi Mərmərə gəmisinə hücumu zamanı 9 türkü qətlə yetirməsi və bu çirkin əmələ görə Türkiyədən üzr istəməməsi yad edilərək, bu hadisənin İsrail-Türkiyə əlaqələrinə ciddi zərbə vurduğu qeyd olunur. Suriya hadisələrində İsrailin təhrikedici rol oynadığına dair faktların üzə çıxması və sionist rejimin Misir hərbiçilərini qətlə yetirməsi işğalçı rejim üçün daha ciddi problemlər yaratdı.\n"La Repubblica" qəzeti yazır ki, Benyamin Netanyahu Misirlə əlaqərin yaxşılaşdırılması üçün birgə əməliyyatların aparıldığını söyləyib. Amma Misir xalqı Sina məntəqəsində İsrailin Misir əsgərlərini qətlə yetirdiyindən qəzəblənərək Misir hakimiyyətinə sionist rejimlə dost münasibət qurmağa icazə verməyəcəyini söyləyib.\nTürkiyə baş naziri cənab Ərdoğanın Misirə səfər xəbəri bu gün İsraili narahat edən ən əsas mövzudur. Səfər zamanı Türkiyə-Misir əlaqələrinin daha da genişləndiriləcəyi İsrail başçılarının planlarını alt-üst edib.\nIslamTimes - Bəşar Əsəd deyib: "Dəməşqə qarşı hər hansı ağılsız addım atılsa, mənim cəmi 6 saata ehtiyacım var ki, Colan yüksəkliklərinə yüzlərlə ...\nMisirdə İsrail casusu ələ keçdi\n"Xalqa qarşı gəlmək - bu elə çayın axarını dəyişmək cəhdinə bənzəyir"\nİsrailə qaz nəql edən boru kəməri 14 cü dəfə partladıldı\nİsrailin Misirdəki konsulu işçi heyəti ilə birlikdə bu ölkəni tərk etdi\n"Müsəlman Qardaşları"ndan Mursiyə xəbərdarlıq


Abşeronda kütləvi dava qətllə nəticələndi – Yenicag.Az\nAna Səhifə Hadisə Abşeronda kütləvi dava qətllə nəticələndi\nAbşeronda kütləvi dava qətllə nəticələndi\nYeni Çağ Media Qrupu – İyul 21, 2018 - 22:14\nAbşeronda su filtiri satan firma işçiləri ilə yerli sakinlər arasında kütləvi dava olub.\nYenicag.az “Report”a istinadən xəbər verir ki, hadisə rayonun Hökməli kəndi At yalı adlanan yaşayış massivində qeydə alınıb.\nHadisə zamanı firma işçisi Bakı şəhər sakini Fəxri Şahbazlı avtomobillərində olan deşici alətlə 24 yaşlı Fərid Qurbanovu vurub. Sonuncu çox saylı qan itkisindən dünyasını dəyişib. Qətli törədən şəxs isə saxlanılıb.\nFaktla bağlı cinayət işi açılıb, araşıdrmalar davam etdirilir.\nabşeron, Hökməli qəsəbəsi, kütləvi dava,


Seyşel Adaları Ticarət Hesabı | Ticarət hesabı onlayn müraciət edin\nEv Şirkət formalaşması Yurisdiksiyalar Seyşel adaları Ticarət hesabı onlayn\nSeyşel adaları Ticarət hesabı haqqı\nPayCEC Ticarət Hesabı Seyşel adaları üçün tövsiyə olunur, aşağıdakılar Paypal, Stripe.\nBanklar ilə ticarət hesabı tətbiqi: EPB, PPB, Maubank, Boslil, Seyşel adaları şirkəti üçün mövcuddur.\nSeyşel adaları mərkəzli şirkətlərin bir Ticarət Hesabını qeydiyyatdan keçirmək üçün digər yurisdiksiyadan fərqli olaraq orta seçim imkanlarına sahib olmasına baxmayaraq, bütün faydalarından tam istifadə edə bilməsi üçün bu şirkət üçün ən uyğun olanı seçmək, sahədəki xüsusi məlumat olmadan qarışıqdır və vaxt aparır. PayCEC, Paypal, Firstdata və s. Kimi beynəlxalq təşkilatlardan ən etibarlı Ticarət Hesabı ilə dəyişən iqtisadiyyat şəraitində qlobal tendensiyanı tutmaq üçün Seyşel adaları müəssisələrini təmin etməyə və gücləndirməyə həsr olunmuşuq.\nMüştəri uyğun olduqda - Ticarət Hesabı Tətbiqini Ticarət Bankları vasitəsilə dəstəkləyə bilərik: EPB, PPB, Maubank, Boslil Bank da bir seçim ola bilər.\nSeyşel şirkətləri üçün hamar ödəniş axınları\nHeç bir kart məlumatı işləmədiyi üçün Seyşel Adaları Satıcısı üçün təhlükəsizdir\n5 dəqiqə ərzində Seyşellər Ticarət Hesabınızı asanlıqla əldə edin.\nSeyşellər Ticarət Aktiv Formasını onlayn dolduraraq CANLI hesabın tələbini göndərin.\nDünya Ödənişlər Korporasiyası, Seyşellər əsaslı şirkətinizi dəstəkləmək üçün məlumatları əsas götürəcəkdir.


İran polisi narkotik qaçaqmalçılarına qarşı əməliyyat keçirib, 4 nəfər öldürülüb\n09-05-2019 14:27 - Interpress.az - Hadisə 10\nİranın cənub-şərqində yerləşən Sistan–Bəlucistan əyalətində narkotik qaçaqmalçılarına qarşı keçirilən əməliyyat nəticəsində 4 qaçaqmalçı ölüb, 2 ton 170 kiloqram narkotik maddə götürülüb.\nİnterPress.Az İRNA-ya istinadən xəbər verir ki, bu barədə əyalətin polis rəisinin müavini Əhməd Tahiri bildirib.\nƏ.Tahiri bildirib ki, əməliyyat zamanı qaçaqmalçılarla polis qüvvələri arasında atışma baş verib və 4 qanun pozucusu öldürülüb, ikisi tutulub.\nİslam Respublikasının Əfqanıstan və Pakistanla sərhədində narkotik maddələrin qaçaqmalçıları ilə İranın təhlükəsizlik qüvvələri arasında tez-tez atışmalar baş verir.\nİranın cənub-şərqində yerləşən Sistan–Bəlucistan əyalətində narkotik qaçaqmalçılarına qarşı keçirilən əməliyyat nəticəsində 4 qaçaqmalçı ölüb, 2 ton 170 kiloqram narkotik maddə götürülüb. Ə.Tahiri bildirib ki, əməliyyat zamanı qaçaqmalçılarla polis qüvvələri arasında atışma baş verib və 4 qanun pozucusu öldürülüb, ikisi tutulub.\nİran polisi narkotik qaçaqmalçılarına qarşı əməliyyat keçirib –4 nəfər öldürülüb\n09-05-2019 14:24 - Strateq.az - Hadisə\nİran polisi narkotik qaçaqmalçılarına qarşı əməliyyat keçirib –4 nəfər öldürülüb

İranın cənub-şərqində yerləşən Sistan–Bəlucistan əyalətində narkotik qaçaqmalçılarına qarşı keçirilən əməliyyat nəticəsində 4 qaçaqmalçı ölüb, 2 ton 170 kiloqram narkotik maddə götürülüb.\nYol nişanlarını oğurlayan direktor tutulub\n09-05-2019 15:27 - Azvision.az - Hadisə\nBaş İstintaq və Təhqiqat İdarəsi və Baş Dövlət Yol Polisi İdarəsi əməkdaşlarının birgə keçirdikləri istintaq-əməliyyat tədbirləri ilə müəyyən edilib ki, “Yol Nişan” MMC-nin direktoru Şamxal Qurbanov tanışları Bəxtiyar Umudov, Elşad Mənəfov və Elgün Salahovla qabaqcadan əlbir olaraq aprelin 27-dən 28-nə keçən gecə sözügedən magistral yolun qeyd olunan hissəsində quraşdırılmış yol nişanları və göstəricilərini oğurlayaraq “Azərbaycan Avtomobil Yolları” Dövlət Agentliyinə ümumilikdə 6,4 min manata yaxın maddi ziyan vurublar.\nTəbrizdə zəlzələ olub\n09-05-2019 13:25 - Realtv.az - Hadisə\nİranın Təbriz şəhərində zəlzələ baş verib.

REAL ONA-ya istinadla xəbər ver, zəlzələ bu gün yerli vaxtla saat 3:27 dəqiqədə baş verib.

Zəlzələ 3.7 bal gücündə və yerin 10 kilometr dərinliyində qeydə alınıb.\nPopkorn satan oğlanın kimliyi məlum oldu: İşlə təmin ediləcək\n09-05-2019 13:17 - Pia.az - Hadisə\nO bildirdi ki, Təhsil Nazirliyi rəhbərliyinin tapşırığı ilə həmin gənc tapılıb. Onun telefonuna zəng etsələr də nömrə şəbəkə xidməti kənarındadır. Gənc arzu edərsə ona peşə məktəbinə qəbul olunmaq təklif ediləcək, peşə aldıqdan sonra isə daimi işlə təmin ediləcək", - A.Mirzəzadə əlavə edib.\n09-05-2019 13:02 - Azvision.az - Hadisə\nEkologiya və Təbii Sərvətlər Nazirliyinin Milli Hidrometeorologiya Departamentindən Azvision.az -a verilən məlumata görə, havanın temperaturu gecə 14-18° isti, gündüz 22-26° isti, Bakıda gecə 16-18° isti, gündüz 24-26° isti təşkil edəcək. Havanın temperaturu gecə 13-18° isti, gündüz 23-28° isti, dağlarda gecə 8-13° isti, gündüz 15-18° isti təşkil edəcək.\nLos-Anjelesdə bir evdə 1000 ədəd odlu silah tapılıb\n09-05-2019 10:21 - Sia.az - Hadisə\nLos-Anjeles polisi şəhərin dəbli rayonunda bir evdən 1000 ədəddən çox odlu silah aşkar eləyib. Los-Anjeles polisinin nümayəndəsi Mayk Lopesın sözlərinə görə, bu evdə silah istehsalın və satışının olması haqqında əvvəlcədən məlumatlar alınmışdı.\nSəhiyyə Nazirliyi gəmidə 14 nəfərin xəsarət aldığı qəza barədə məlumat yayıb\n09-05-2019 10:10 - Aktual.az - Hadisə\nXəzər dənizində, "Azərbaycan Xəzər Dəniz Gəmiçiliyi" QSC-yə məxsus "İsrafil Hüseynov" borudüzən gəmisinin borudüzmə zonasında baş vermiş qəza nəticəsində ümumilikdə 14 nəfər xəsarət alıb.\nSalyanda ağır qəza, 4 nəfər yaralı\n09-05-2019 09:22 - Interpress.az - Hadisə\nAz xəbər verir ki, hadisə bu gün gecə saatlarında yeni Ələt-Astara magistral yolunun Arbatan kəndi ərazisindən keçən hissəsində olubHərəkətdə olan “Jiquli” markalı avtomobil idarəetməni itirərək mühafizə səddinə çırpılıb. Az xəbər verir ki, hadisə bu gün gecə saatlarında yeni Ələt-Astara magistral yolunun Arbatan kəndi ərazisindən keçən hissəsində olubHərəkətdə olan “Jiquli” markalı avtomobil idarəetməni itirərək mühafizə səddinə çırpılıb.\nInterpress.az digər xəbərlər\nKung-Fu üzrə Azərbaycan çempionatı keçirilib - FOTO\n09-05-2019 16:14 - Interpress.az - İdman\nAz bildirir ki,yarışın açılış mərasimində çıxış edən Federasiyanın prezidenti,polis mayoru Nurlan Aslanov gənc nəslin sağlam ruhda böyümələri üçün var gücləri ilə çalışdıqlarını,Cənab Prezident İlham Əliyevin apardığı uğurlu idman siyasətinin ətrafında birləşdiklərini qeyd edib. Doqquz çəki dərəcəsində final qarşılaşmasında 56 kq da Səxavət Həsənov,60kq da Murad Qasımov, 65kq da Toğrul Mikayılov, 70kq çəkidə İsrafil Şabanov, 75kq da Yerkin Osmanov, 80kq da Telman Süleymanov, 85kq da Rafət Əsədov, 90kq da Əsgər Zeynallı və +90kq da Ruhin Şabanov Azərbaycan çempionu adını qazanıblar.\nBeynəlxalq Olimpiya Komitəsinin prezidenti qılınc zərbəsindən ustalıqla yayınıb\n09-05-2019 15:57 - Interpress.az - İdman\nBeynəlxalq Olimpiya Komitəsinin (IOC) prezidenti Tomas Bax Papua-Yeni Qvineyaya səfəri zamanı qılıncoynatma üzrə master-klass keçib. Az-ın məlumatına görə, 63 yaşlı almaniyalı funksioner yerli qılıncoynadanla qarşılaşma zamanı zərbədən ustalıqla yayınıb.\nTbilisidə Heydər Əliyevin doğum gününə həsr olunmuş tədbir keçirilib\n09-05-2019 13:25 - Interpress.az - Siyasət\nTədbirdə çıxış edən M.F.Axundov adına Azərbaycan Mədəniyyəti Muzeyinin direktoru Leyla Əliyeva bildirib ki, ulu öndər bütün varlığı ilə Azərbaycan dövləti və xalqına xidmət edib: “Müstəqil Azərbaycanın qurucusu və memarı olan Heydər Əliyev Gürcüstanın böyük dostu olub.\nGoranboy sakinini ilan sancıb\n09-05-2019 12:45 - Interpress.az - Siyasət\nHəyət işləri görən zaman 1972-ci il təvəllüdlü kənd sakini Firuz Əli oğlu Məmmədovu ilan vurub. Dərhal xəstəxanaya çatdırılan yaralıya tibbi yardım göstərilib və ilan sancmaya qarşı vaksin vurulub.\n"Ayaks"ın futbolçuları "Tottenhem"lə oyun zamanı iftar açıblar\n09-05-2019 11:44 - Interpress.az - İdman\nHollandiya "Ayaks"ının futbolçuları Nussayr Mazraui və Hakim Ziyev Çempionlar Liqasında İngiltənin "Tottenhem" komandası ilə yarımfinal mərhələsinin cavab görüşündə iftar açmaq üçün 24-cü dəqiqəni gözləyiblər. Dərc edilib: Bu gün, 11:44"Ayaks"ın futbolçuları "Tottenhem"lə oyun zamanı iftar açıblarHollandiya "Ayaks"ının futbolçuları Nussayr Mazraui və Hakim Ziyev Çempionlar Liqasında İngiltənin "Tottenhem" komandası ilə yarımfinal mərhələsinin cavab görüşündə iftar açmaq üçün 24-cü dəqiqəni gözləyiblər. Az-ın məlumatına görə, mərakeşli yarımmüdafiəçilər vacib qarşılaşma ərəfəsində də oruc tutublar.\nÖtən gün baş verən 5 qəzada 8 nəfər ölüb\n09-05-2019 11:11 - Interpress.az - Hadisə\nDərc edilib: Bu gün, 11:11Ötən gün baş verən 5 qəzada 8 nəfər ölübÖtən gün ölkə ərazisində baş verən 5 yol-nəqliyyat hadisəsində 8 nəfər ölüb. Daxili işlər orqanları əməkdaşlarının həyata keçirdikləri əməliyyat-axtarış tədbirləri nəticəsində narkotiklərlə əlaqəli 21, qanunsuz saxlanılan silah-sursatla bağlı 1 fakt müəyyən edilib.\n09-05-2019 09:55 - Interpress.az - Hadisə\nErmənistan silahlı qüvvələrinin bölmələri atəşkəs rejimini 27 dəfə pozub\n09-05-2019 09:07 - Interpress.az - Siyasət\nErmənistan Respublikası İcevan rayonunun Berkaber kəndində yerləşən mövqelərdən Qazax rayonunun Qızılhacılı kəndində, Berd rayonunun Ayqepar, Çinari kəndlərində yerləşən mövqelərdən Tovuz rayonunun Hacallı, Ağbulaq kəndlərində, Krasnoselsk rayonu ərazisindəki adsız yüksəkliklərdə yerləşən mövqelərdən Gədəbəy rayonunun Göyəli kəndində yerləşən mövqelərimiz atəşə tutulub.


Koronavirusun sonrakı fəsadları - QORXULU ARAŞDIRMA\n13 Yanvar 23:30 Problem 711\nBelçika və Niderland alimlərinin apardığı araşdırmalar göstərib ki, koronavirus infeksiyasını yüngül formada keçirmiş hər üç nəfərdən biri dörd ay və daha artıq müddətə xəstəliyin fəsadlarından əziyyət çəkir.\nOna görə də bu tədqiqatı aparan alimlər koronavirusu xroniki xəstəlik kimi tanımaq qərarına gəliblər.\nOnlar hesab edirlər ki, koronavirusdan müalicə almış adamların orqanizmində sonradan davam edən fəsadlara “xronki koronavirus infeksiyası” diaqnozu qoymaq lazımdır.\nSportinfo.az xəbər verir ki, Belçika və Niderland alimləri öz tədqiqatları zamanı koronavirus infeksiyasını yüngül formada keçirmiş 1837 nəfərin xəstəlik tarixçəsini araşdırıblar. Pasiyentlərin orta yaş həddi 47 olub.\nOnların demək olar hamısı infeksiyadan üç ay sonra yorğunluqdan, əzələ zəifliyindən, yuxusuzluqdan şikayətlənib. Britaniya və Amerika alimləri də koronavirus xəstəliyi keçirmiş insanların səhhətində sonradan mənfi halların baş qaldırdığını müəyyən ediblər.\nBəlli olub ki, COVİD-19 infeksiyasına yoluxmuş pasiyentlər sağalandan bir ay sonra diqqətin yayınması, ürək əzələlərinin iltihabı, böyrəyin zədələnməsi, başgicəllənməsi kimi hallarla, habelə sidik ifrazında və cinsi orqanlarda problemlərlə qarşılaşırlar.\nHətta bəzi pasiyentlərin yarım ilə yaxındır işə və normal həyata qayıda bilməməkdən gileyləndiyi aşkarlanıb.\nTokiodakı “Hirahata” klinikasının həkimi Koiti Xiraxatu COVİD-19-un sonrakı fəsadlarını infeksiyanın özündən daha təhlükəli sayır. Koiti Xiraxatu bildirib ki, COVİD-19-a yoluxmuş insanların 30%-i yataq xəstəsinə çevrilib; cəmi bir dəfə yüksək hərarəti qalxmış və ya virusu simtomsuz keçirmiş şəxslərin isə 97%-i sonrakı dövrlərdə özündə zəifləmə hiss edib.\n10:00 “Barselona”dan xüsusi forma -